pythainlp/thai-wiki-dataset-v4 huggingface dataset:
อาอิ คากูมะ

อาอิ คากูมะ (加隈 亜衣, かくま あい, 9 กันยายน 1988 -) เป็นนักพากย์หญิงชาวญี่ปุ่น สังกัดอยู่เมาซูโปรดักชัน เกิดที่จังหวัดฟุกุโอกะ
ประวัติ.
ก่อนเข้าวงการเคยทำงานเป็นสาวออฟฟิศเป็นเวลา 4 ปี ก่อนที่จะมาเข้าสังกัดเมาซูโปรดักชันในเดือนเมษายน 2013
ตั้งแต่เดือนตุลาคมถึงธันวาคมปี 2013 ได้ร่วมกับอิโนริ มินาเสะ ตั้งวง "อิโนริกกุมะ" และอีเวนต์ในโทกุชิมะ ฟุกุโอกะ และโตเกียว
พูดสำเนียงฮากาตะเป็นภาษาแม่ และยังเคยพูดสำเนียงโอซากะได้ด้วย
สถานีรถไฟฮิญาซ

สถานีรถไฟฮิญาซ  เป็นอดีตสถานีรถไฟหลักในดามัสกัสตอนกลาง ประเทศซีเรีย ใกล้กับจัตุรัสอัลมัรญะฮ์
สถานีนี้เปิดบริการในสมัยจักรวรรดิออตโตมันใน ค.ศ. 1907 โดยเปิดเส้นทางส่วนแรกเดินทางลงไปยังตะบูก จากนั้นใน ค.ศ. 1909 จึงมีการเปิดขบวนรถไฟหมุนเวียนระหว่างดามัสกัสกับมะดีนะฮ์
อาคารผู้โดยสารออกแบบโดยสถาปนิกชาวสเปนชื่อ เฟร์นันโด เด อารันดา ใน ค.ศ. 1913 ภายหลังอาคารนี้กลายเป็นอนุสรณ์สถานทางประวัติศาสตร์ และมีหัวรถจักรที่ผลิตในประเทศสวิตเซอร์แลนด์จัดแสดงอยู่ข้างหน้า
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฮิมิกะ อากาเนยะ

ฮิมิกะ อากาเนยะ (茜屋 日海夏, あかねや ひみか, 16 กรกฎาคม 1994 -) เป็นนักแสดง นักพากย์ นักร้อง ไอดอล ชาวญี่ปุ่น เป็นสมาชิกของกลุ่มไอดอล i☆Ris สังกัดอยู่ 81 โพรดิวซ์ อาเว็กซ์พิกเจอร์ เกิดที่จังหวัดอากิตะ จบการศึกษาจากมหาวิทยาลัยอาโอยามะงากุอิง คณะนิติศาสตร์
วายจีพลัส

บริษัทวายจีพลัส (เดิมชื่อบริษัทฟินิกซ์โฮลดิงส์) เป็นบริษัทสื่อและโฆษณาที่ซื้อขายในตลาดหลักทรัพย์ ซึ่งวายจีเอนเตอร์เทนเมนต์เข้าซื้อกิจการในเดือนพฤศจิกายน ค.ศ. 2014 บริษัทได้เข้าสู่อุตสาหกรรมจัดจำหน่ายเพลง และยังมีส่วนร่วมในการผลิต การจัดจำหน่าย และใบอนุญาตของสินค้าที่เกี่ยวข้องกับเพลงของศิลปิน ในเดือนมกราคม ค.ศ. 2021 ไฮบ์คอร์ปอเรชันและวีเวิร์สคอมพานี บริษัทในเครือด้านเทคโนโลยี เข้าซื้อกิจการ 17.9% ของบริษัทในการขายสินค้าและการจัดจำหน่าย ข้อตกลงคือให้ศิลปินของวายจีเอนเตอร์เทนเมนต์เข้าร่วมวีเวิร์สเป็นการตอบแทน
ประวัติ.
วายจีเอนเตอร์เทนเมนต์เข้าซื้อกิจการฟินิกซ์โฮลดิงส์ ซึ่งเป็นบริษัทประชาสัมพันธ์จาก Bongwan Group ในเดือนพฤศจิกายน ค.ศ. 2014 และเปลี่ยนชื่อเป็นวายจีพลัส ยัง มิน-ซ็อก น้องชายของยัง ฮย็อน-ซ็อก ผู้ก่อตั้งวายจีเอนเตอร์เทนเมนต์ ได้รับการแต่งตั้งให้เป็น CEO ของบริษัท โดยวายจีเอนเตอร์เทนเมนต์ถือหุ้น 38.6% ของบริษัท ในปี ค.ศ. 2019 บริษัทได้เข้าสู่อุตสาหกรรมการจัดจำหน่ายเพลง ต่อมาวันที่ 27 มกราคม ค.ศ. 2021 มีการเปิดเผยว่าไฮบ์คอร์ปอเรชันและวีเวิร์สคอมพานี บริษัทในเครือด้านเทคโนโลยี (เดิมคือ beNX) ลงทุน 70 พันล้านวอน (ประมาณ 63 ล้านเหรียญสหรัฐ) ในบริษัท เข้าซื้อกิจการ 17.9% ของบริษัทในการขายสินค้าและการจัดจำหน่าย ข้อตกลงคือให้ศิลปินของวายจีเอนเตอร์เทนเมนต์เข้าร่วมวีเวิร์สเป็นการตอบแทน ในเดือนมีนาคม ค.ศ. 2021 ชเว ซ็อง-จุนได้รับการแต่งตั้งให้เป็นซีอีโอคนใหม่ ในขณะที่ยัง มิน-ซ็อกได้รับการแต่งตั้งให้เป็นกรรมการบริหารของบริษัท
จำหน่ายให้ค่ายที่มีชื่อเสียง.
ปัจจุบัน.
เกาหลีใต้ (ณ ปี ค.ศ. 2021)
เทร์รี แมกเดอร์มอตต์

เทร์เรนซ์ แมคเดอร์มอตต์ (เกิด 8 ธันวาคม 1951) เป็นอดีตกองกลางทีมชาติอังกฤษที่เป็นสมาชิกทีมลิเวอร์พูลในช่วงทศวรรษที่ 1970 และต้นทศวรรษที่ 1980 ซึ่งเขาคว้าแชมป์ยูโรเปียนคัพ 3 สมัย และแชมป์ดิวิชัน 1 5 สมัย เขาติดทีมชาติอังกฤษ 25 นัด และเป็นโค้ชให้กับนิวคาสเซิลยูไนเต็ด (สองครั้ง), ฮัดเดอส์ฟีลด์ทาวน์ และล่าสุดเป็นผู้ช่วยผู้จัดการทีมเบอร์มิงแฮมซิตี
ลงเล่นระดับอาชีพ.
ช่วงต้นอาชีพ.
แมคเดอร์มอตต์เข้าร่วมทีมบิวรีตั้งแต่ยังเด็กในปี ค.ศ. 1969 เขาลงเล่นทั้งหมด 90 นัดและยิงได้ 8 ประตูก่อนย้ายไปร่วมทีมนิวคาสเซิลยูไนเต็ดในปี ค.ศ. 1973
โจ ฮาร์วีย์ ผู้จัดการทีมนิวคาสเซิลในเวลานั้นให้แมคเดอร์มอตต์เปิดตัวเมื่อวันที่ 19 มีนาคม ค.ศ. 1973 ที่โอลด์แทรฟฟอร์ดเจอกับแมนเชสเตอร์ยูไนเต็ด เขาออกมาจากม้านั่งสำรองแต่ทำอะไรไม่ได้ นิวคาสเซิลแพ้ 1-2
แมคเดอร์มอตต์เข้าถึงรอบชิงชนะเลิศเอฟเอคัพปี 1974 เจอกับลิเวอร์พูล อย่างไรก็ตาม นิวคาสเซิลแพ้ให้กับลิเวอร์พูล 0-3
ลิเวอร์พูล.
บ็อบ เพสลีย์ ซึ่งเป็นอดีตมือขวาของบิลล์ แชงคลี ได้รับการแต่งตั้งเป็นผู้จัดการทีมลิเวอร์พูลคนใหม่เมื่อจบฤดูกาล 1973–74 แทนที่แชงคลีที่วางมือจากการคุมทีม เขาซื้อแมคเดอร์มอตต์เข้าสู่แอนฟีลด์ในเดือนพฤศจิกายน ค.ศ. 1974 โดยไม่เปิดเผยค่าตัว แมคเดอร์มอตต์เปิดตัวกับลิเวอร์พูลเมื่อวันที่ 16 พฤศจิกายน เช่นเดียวกับฟิล นีลในเกมเมอร์ซีย์ไซด์ดาร์บีเจอกับเอฟเวอร์ตันที่กูดิสันพาร์ก ทั้งสองฝ่ายไม่สามารถทำประตูได้ จบเกม 0-0 แบ่งกันไปทีมละ 1 แต้ม ประตูแรกของแมคเดอร์มอตต์กับลิเวอร์พูลเกิดขึ้นในเกมลีกที่เสมอกับเบิร์นลีย์ 1-1 ที่เทิร์ฟมัวร์เมื่อวันที่ 8 มีนาคม ค.ศ. 1975
ในอีกสองปีถัดมา แมคเดอร์มอตต์พยายามดิ้นรนเพื่อรักษาตำแหน่งผู้เล่นตัวจริงเมื่อได้รับโอกาส ลิเวอร์พูลได้แชมป์ลีกและยูฟ่าคัพในฤดูกาล 1975–76 แต่แมคเดอร์มอตต์ไม่ได้ลงเล่นมากพอที่จะคว้าเหรียญแชมป์ลีก แม้ว่าเขาจะอยู่ในทีมที่คว้าแชมป์ยูฟ่าคัพก็ตาม มีการคาดเดากันว่าเขาจะย้ายออกจากสโมสรในช่วงซัมเมอร์ปี ค.ศ. 1976 แต่เขาอยู่ที่แอนฟิลด์และกลายเป็นส่วนสำคัญของความยิ่งใหญ่ของสโมสรในฤดูกาลถัดมา
แมคเดอร์มอตต์เป็นผู้เล่นตัวจริงของทีมในปี ค.ศ. 1977 ซึ่งลิเวอร์พูลรักษาตำแหน่งแชมป์ไว้ได้ ในขณะเดียวกัน ประตูของเขาในการเจอกับเอฟเวอร์ตันในรอบรองชนะเลิศของเอฟเอคัพ ในการหมุนและชิปจากริมกรอบเขตโทษ ได้รับการโหวตให้เป็นประตูแห่งฤดูกาลโดยบีบีซี เกมนั้นจบลงด้วยสกอร์ 2-2 โดยลิเวอร์พูลได้แชมป์ในการแข่งขันนัดรีเพลย์ ชัยชนะในยูโรเปียนคัพรอบรองชนะเลิศหมายความว่าลิเวอร์พูลเข้าถึงรอบชิงชนะเลิศทั้งเอฟเอคัพและยูโรเปียนคัพ ซึ่งมีกำหนดจะเล่นตามลำดับที่เวมบลีย์และสตาดีโอโอลิมปีโกที่กรุงโรมภายในสี่วันในเดือนพฤษภาคม ค.ศ. 1977 อย่างไรก็ตาม ลิเวอร์พูลพ่ายแพ้ในเอฟเอคัพรอบชิงชนะเลิศให้กับแมนเชสเตอร์ยูไนเต็ด ซึ่งทำให้ความฝันที่จะเป็น "ทริปเปิลแชมป์" ของพวกเขาจบลง แมคเดอร์มอตต์มีความสุขในอีกสี่วันต่อมา เมื่อเขาเปิดสกอร์ในเกมยูโรเปียนคัพรอบชิงชนะเลิศที่เจอกับโบรุสเซีย มึนเช่นกลัดบัค ซึ่งลิเวอร์พูลเอาชนะไปได้ 3-1
เมื่อวันที่ 6 ธันวาคม ค.ศ. 1977 เขาทำแฮตทริกในเลกที่สองในชัยชนะของลิเวอร์พูลเหนือฮัมบวร์กซึ่งเป็นแชมป์ยูฟ่าคัพในศึกยูโรเปียนซูเปอร์คัพ
ยาน ไมแด

ยาน ไมแด, เวเออร์ II/3 (30 พฤษภาคม ค.ศ. 1896 – 10 สิงหาคม ค.ศ. 1945) เป็นนายทหารอาวุโสของกองทัพเอสโตเนียที่ต่อสู้ในสงครามโลกครั้งที่หนึ่ง, สงครามประกาศอิสรภาพเอสโตเนีย และสงครามโลกครั้งที่สอง เขาได้รับแต่งตั้งให้เป็นผู้บัญชาการทหารสูงสุดของกองทัพเอสโตเนียโดยรัฐบาลของออตโต ตีฟ เมื่อ ค.ศ. 1944
ชีวิตในวัยเด็ก.
ไมแดเกิดเมื่อวันที่ 30 พฤษภาคม ค.ศ. 1896 ในวานา-การิสแต โดยเป็นบุตรของโยฮัน และลิโซ ไมแด
อาชีพทหาร.
ไมแดได้รับการเกณฑ์เข้ากองทัพจักรวรรดิรัสเซียใน ค.ศ. 1915 เขาสำเร็จการศึกษาจากโรงเรียนนายร้อยชั้นสัญญาบัตรในเคียฟในฐานะนายธงเมื่อ 2459 และรับราชการในกรมพลปืนไรเฟิลลัตเวียตั้งแต่ ค.ศ. 1917 ถึง 1918
หลังจากคำประกาศอิสรภาพเอสโตเนีย ไมแดได้เข้าร่วมกองทัพบกเอสโตเนียที่ตั้งขึ้นใหม่ ซึ่งเขาได้รับแต่งตั้งเป็นผู้บังคับบัญชากองร้อยที่ 1 กรมที่ 6 เขาได้สั่งการหน่วยของเขาในช่วงสงครามประกาศอิสรภาพเอสโตเนีย และได้รับการเลื่อนยศเป็นร้อยโทเมื่อวันที่ 12 กุมภาพันธ์ ค.ศ. 1920
หลังสงคราม ไมแดอยู่ในกองทัพ เขาสำเร็จหลักสูตรทหารเสนาธิการใน ค.ศ. 1923 และได้รับการเลื่อนยศเป็นร้อยเอก ส่วนใน ค.ศ. 1927 เขาได้รับการแต่งตั้งเป็นเสนาธิการของสหพันธ์พิทักษ์เอสโตเนีย ("Kaitseliit") กระทั่งเมื่อวันที่ 24 กุมภาพันธ์ ค.ศ. 1933 ได้รับการเลื่อนยศเป็นพันเอก และตั้งแต่วันที่ 30 พฤศจิกายน ค.ศ. 1934 จนถึงวันที่ 30 พฤศจิกายน ค.ศ. 1935 เขาได้บัญชาการกรมรถไฟหุ้มเกราะ ก่อนที่จะกลับสู่ตำแหน่งเดิมในฐานะเสนาธิกาสหพันธ์พิทักษ์เอสโตเนีย กระทั่งวันที่ 1 กุมภาพันธ์ ค.ศ. 1940 เขาได้รับการแต่งตั้งเป็นผู้บังคับบัญชากองพลที่ 4 ที่สถาปนาขึ้นใหม่ในวิลยันดี
ไมแดรอดชีวิตจากการบุกครองของโซเวียตครั้งแรก ระหว่างการบุกครองเอสโตเนียของเยอรมันในสงครามโลกครั้งที่สอง ไมแดดำรงตำแหน่งเสนาธิการ และต่อมาเป็นผู้บัญชาการ"โอมาไกต์แซ" (กองกำลังพิทักษ์สังคม) ซึ่งเป็นหนึ่งในกองกำลังอาสาสมัครของสหพันธ์พิทักษ์เอสโตเนีย
หลังจากการล่าถอยของเยอรมันและการรุกของโซเวียตในเดือนกันยายน ค.ศ. 1944 รัฐบาลของออตโต ตีฟ ได้พยายามครั้งสุดท้ายที่จะกอบกู้อิสรภาพของเอสโตเนีย โดยเมื่อวันที่ 18 กันยายน ค.ศ. 1944 ไมแดได้รับแต่งตั้งเป็นผู้บัญชาการทหารสูงสุดของกองทัพเอสโตเนีย และได้รับการเลื่อนยศเป็นพลตรีเมื่อวันที่ 21 กันยายน แม้ว่าเขาจะพยายามปฏิรูปกองทัพ แต่แผนต้านทานการรุกเอสโตเนียก็ล้มเหลว ทาลลินน์ถูกโค่นเมื่อวันที่ 22 กันยายน ค.ศ. 1944 และตัวไมแดเองก็ถูกจับกุมในมูนาลัสแมเมื่อวันที่ 24 ตุลาคม ค.ศ. 1944
การเสียชีวิต.
ไมแดถูกส่งตัวไปยังเรือนจำบูตีร์กาในมอสโก และถูกประหารชีวิตเมื่อวันที่ 10 สิงหาคม ค.ศ. 1945
เหตุโจมตีสถานเอกอัครราชทูตอาเซอร์ไบจานประจำเตหะราน

สถานทูตอาเซอร์ไบจานประจำเตหะรานถูกโจมตีเมื่อวันที่ 27 มกราคม พ.ศ. 2566 ช่วงเวลาประมาณ 08:00 นาฬิกาในเวลาท้องถิ่น ผู้ก่อเหตุย่างผ่านป้อมยามด้วยปืนเล็กยาวจู่โจม เอเค-47 และเปิดฉากยิงภายในสถานทูต ขณะที่เจ้าหน้าที่ของสถานทูตพยายามเกลี้ยกล่อม หัวหน้าฝ่ายรักษาความปลอดภัยสถานทูต ออคฮาน อัคคารอฟเสียชีวิตในเหตุโจมตี ขณะที่เจ้าหน้าที่รักษาความปลอดภัยสองคนได้รับบาดเจ็บ
หลังจากนั้น ผู้ต้องสงสัยคนหนึ่งถูกตำรวจอิหร่านควบคุมตัว สำนักบริการพิทักษ์แห่งอาเซอร์ไบจานเปิดฉากการสอบสวนเหตุโจมตี ประธานาธิบดีอาเซอร์ไบจาน อิลฮัม แอลีเยฟ ประณามเหตุโจมตีอย่างแข็งขัน ฝ่ายอาเซอร์ไบจานถือว่าเหตุการณ์ดังกล่าวเป็น "การกระทำของผู้ก่อการร้าย" กระทรวงการต่างประเทศอาเซอร์ไบจานประกาศอพยพเจ้าหน้าที่สถานทูตประจำเตหะราน เมื่อวันที่ 29 มกราคม ทางการอาเซอร์ไบจานอพยพเจ้าหน้าที่สถานทูตส่วนใหญ่ออกจากเตหะรานและระงับกิจการของสถานทูต
ทางการอิหร่านไม่ถือว่าเหตุโจมตีมีแรงจูงใจจากการเมือง หน่วยงานบังคับใช้กฎหมายของอิหร่านระบุว่า เหตุโจมตีเกิดขึ้นจากเหตุผลส่วนตัว และผู้กระทำผิดมายังที่เกิดเหตุพร้อมกับเด็กเล็กสองคน แม้ว่าภาพจากกล้องโทรทัศน์วงจรปิดที่เผยแพร่จากสถานทูตจะแสดงให้เห็นว่าผู้ก่อเหตุอยู่คนเดียวระหว่างการโจมตี
ดมีตรี เปสคอฟ

ดมีตรี เซียร์เกเยวิช เปสคอฟ (เกิด 17 ตุลาคม ค.ศ. 1967) เป็นนักการทูตชาวรัสเซียและโฆษกประจำทำเนียบประธานาธิบดีรัสเซียวลาดีมีร์ ปูติน
ประวัติและการศึกษา.
ดมีตรีเกิดที่มอสโก พ่อของเขาเซียร์เกย์ เป็นหัวหน้าคณะผู้แทนทางการทูตของโซเวียตในปากีสถาน ใน ค.ศ. 1989 เปสคอฟสำเร็จการศึกษาจาก "สถาบันแห่งเอเชียและแอฟริกา" ที่มหาวิทยาลัยมอสโก โดยเชี่ยวชาญด้านประวัติศาสตร์และตะวันออกศึกษา ในปีเดียวกัน เปสคอฟเข้าทำงานที่กระทรวงการต่างประเทศ
งานการเมือง.
ใน ค.ศ. 1990 เปสคอฟได้รับการแต่งตั้งให้ทำงานในสถานทูตโซเวียตประจำกรุงอังการา ประเทศตุรเคีย ในตำแหน่งผู้ช่วยทูตฝ่ายบริหาร ต่อมาเขาได้ดำรงตำแหน่งเลขานุการตรีของสถานทูต ใน ค.ศ. 1994 เขาเข้าทำงานในกระทรวงการต่างประเทศรัสเซียในกรุงมอสโก หลังจากสองปีที่นั่น เขาถูกส่งกลับไปยังอังการาใน ค.ศ. 1996 ด้วยตำแหน่งนักการทูตระดับเลขานุการโท จากนั้นเป็นเลขานุการเอกของสถานทูตรัสเซีย
มัสยิดยัลบุฆอ

มัสยิดยัลบุฆอ  เป็นมัสยิดที่ตั้งอยู่ริมแม่น้ำบะเราะดา ดามัสกัส ประเทศซีเรีย สร้างขึ้นโดยพวกมัมลูกใน ค.ศ. 1264 หรือโดย ยัลบุฆอ อัลยะห์ยาวีใน ค.ศ. 1346–47286 ในรัชสมัยอิบราฮิม พาชา (1832–1840) มัสยิดนี้ถูกแปลงเป็นโรงงานบิสกิต145 ก่อนที่จะถูกรื้อใน ค.ศ. 1974 เพื่อเปิดทางสำหรับการพัฒนาพื้นที่ใหม่ มัสยิดสมัยใหม่สร้างเสร็จในวันที่ 27 ตุลาคม ค.ศ. 2014111
ไกรเนา

ไกรเนา  เป็นเทศบาลในอำเภอการ์มิช-พาร์เทินเคียร์เชิน ทางใต้ของรัฐไบเอิร์น ประเทศเยอรมนี ติดกับพรมแดนประเทศออสเตรีย 
ไกรเนาตั้งอยู่บริเวณตีนเขาซูคชปิทเซอ  ภูเขาสูงที่สุดในเยอรมนี ซึ่งเป็นส่วนหนึ่งของเทือกเขาแอลป์ นอกจากนี้ยังเป็นที่ตั้งของสถานที่ท่องเที่ยวเชิงธรรมชาติที่สำคัญอย่างทะเลสาบไอพ์เซ
ได้เวลาโชว์ฮา!

ได้เวลาโชว์ฮา! (; โรมาจิ: "Shō-ha Shōten!") เป็นซีรีส์มังงะญี่ปุ่น แต่งเรื่องโดยอากินาริ อาซากูระ และวาดภาพโดยทาเกชิ โอบาตะ เรื่องราวเกี่ยวกับนักเรียนมัธยมปลายชิจิมิ อาเซมิจิ และฮิงาชิคาตะ ไทโย กับความพยายามเพื่อมุ่งสู่การเป็นคู่หูตลกที่เก่งที่สุดในญี่ปุ่น "ได้เวลาโชว์ฮา!" ตีพิมพ์เป็นรายเดือนในนิตยสาร "จัมป์สแควร์" ของสำนักพิมพ์ชูเอชะตั้งแต่เดือนตุลาคม พ.ศ. 2564 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 5 เมื่อเดือนตุลาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์
ยูมะ อูจิดะ

ยูมะ อูจิดะ (; โรมาจิ: "Uchida Yūma"; 21 กันยายน 1992-) เป็นนักพากย์และ นักร้องชายชาวญี่ปุ่น เกิดที่โตเกียวสังกัดอยู่อินเทนชัน พี่สาวของเขาคือมายะ อูจิดะก็เป็นนักพากย์และนักร้องเช่นกัน
มายะ อูจิดะ

มายะ อูจิดะ (内田 真礼, うちだ まあや, 27 ธันวาคม 1989 -) เป็นนักพากย์ นักแสดง และ นักร้องชาวญี่ปุ่น เกิดที่โตเกียว สังกัดอยู่ไอแอมเอนเทอร์ไพรส์ ค่ายเพลงอยู่โพนีแคนยอน มีน้องชายคือยูมะ อูจิดะ เป็นนักพากย์เช่นกัน
ริเอะ มูรากาวะ

ริเอะ มูรากาวะ (村川 梨衣, むらかわ りえ, 1 มิถุนายน 1990 -) เป็นนักพากย์และนักร้องชาวญี่ปุ่น เกิดที่ไซตามะ อยู่ในสังกัดสเตย์ลัก มีฉายาที่เรียกตัวเองว่า "อายุ 12 ปีตลอดกาล"
มูรากาวะเปิดตัวในฐานะนักร้องเมื่อวันที่ 1 มิถุนายน ค.ศ. 2016 ในสองซิงเกิล "Sweet Sensation/Baby" และ "My First Kiss" ซึ่งออกจําหน่ายภายใต้นิปปอน โคลัมเบีย
วัดกลางศรีเชียงใหม่

วัดกลางศรีเชียงใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหล่าปอแดง อำเภอเมืองสกลนคร จังหวัดสกลนคร
วัดกลางศรีเชียงใหม่ตั้งวัดเมื่อ พ.ศ. 2324 แต่จารึกที่วัดระบุว่าสร้างวัดกลางศรีเชียงใหม่ เมื่อศักราช 998 ปี ตรงกับ พ.ศ. 2175
วัดกลางศรีเชียงใหม่ตั้งอยู่บริเวณชุมชนบ้านท่าวัดซึ่งเป็นชุมชนรอบหนองหานที่มีพัฒนาการต่อเนื่องมาหลายสมัยตั้งแต่สมัยทวารวดีเป็นต้นมา ปรากฏหลักฐานทางโบราณคดีที่สำคัญ คือ กลุ่มใบเสมาหินทรายสมัยทวารวดี ซึ่งเป็นหนึ่งในกลุ่มใบเสมาที่ยังอยู่ในสภาพค่อนข้างสมบูรณ์และมิได้ถูกเคลื่อนย้ายไปจากตำแหน่งเดิมและฐานอาคารศิลาแลงในบริเวณใกล้เคียง 
พบโบราณวัตถุเช่น ภาชนะดินเผาเนื้อแกร่งเคลือบแบบล้านช้างใช้สำหรับบรรจุกระดูก ชิ้นส่วนพระพุทธรูปและประติมากรรมรูปเคารพทำจากหินทราย ชิ้นส่วนเครื่องประกอบสถาปัตยกรรมแบบเขมร ศิลาจารึกที่ระบุนามผู้สร้างศิลาจารึกคือ พระมหาพรหมเทโวโพธิสัตว์และระบุถึงชื่อวัดกลางเชียงใหม่หนองหานคามเขต
เมื่อ พ.ศ. 2503–2504 ชาวบ้านได้ร่วมกันบูรณะปฏิสังขรณ์วัดกลางศรีเชียงใหม่ ทำให้ได้พบโบราณวัตถุจำนวนมาก ภายในวัดมีพิพิธภัณฑ์วัดกลางศรีเชียงใหม่ สร้างขึ้นหลังจากที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จทอดพระเนตรในปี พ.ศ. 2532 โดยชุมชนได้เริ่มสร้างพิพิธภัณฑ์เมื่อวันที่ 18 มีนาคม พ.ศ. 2534 แล้วเสร็จเมื่อวันที่ 28 พฤษภาคม พ.ศ. 2534 นอกจากนี้ภายในวัดยังมีสระน้ำโบราณอายุราว 1,300–1500 ปี เดิมมีกำแพงหินศิลาแลงป้องกันดินพังทั้ง 4 ด้าน มีบันไดหินศิลาแลงขึ้นลงหัวท้ายสระทั้ง 2 ด้าน ปัจจุบันอยู่ในสภาพทรุดโทรม
เบลลา แรมซีย์

อิซาเบลลา เมย์ แรมซีย์ (เกิดในเดือนกันยายน พ.ศ. 2546) เป็นนักแสดงชาวอังกฤษ เธอเป็นที่รู้จักจากบทบาทที่โดดเด่นของเธอ ในฐานะหญิงสาวผู้สูงศักดิ์ชื่อ ลีอานนา มอร์มอนต์ ในซีรีส์โทรทัศน์แนวแฟนตาซีเรื่อง "มหาศึกชิงบัลลังก์" (2016–2019) ของเอชบีโอ และบทบาททางโทรทัศน์ที่ตามมาในฐานะ มิลเดรด ฮับเบิล ในซีรีส์ทางโทรทัศน์ของ ซีบีบีซี ปี 2017 เรื่อง "โอมเพี้ยง! แม่มดน้อยสู้ตาย" , ให้เสียงของตัวละครหลักในซีรีส์แอนิเมชันของเน็ตฟลิกซ์ เรื่อง "ฮิลดา" (2018–ปัจจุบัน) และ เจน เกรย์ ในซีรีส์แนวชีวิตทางโทรทัศน์ของ สตาร์ซ ในปี 2022 เรื่อง "บีคัมมิ่งเอลิซาเบธ"
เธอยังแสดงในภาพยนตร์ตลกอิงประวัติศาสตร์ปี 2022 "แคทเธอรีนคอลเบอร์ดี้" และรับบทเป็น เอลลี่ ในซีรีส์แนวชีวิตทาง เอชบีโอ ในปี 2023 เรื่อง "เดอะลาสต์ออฟอัส"
ชีวิตในวัยเด็ก.
อิซาเบลลา เมย์ แรมซีย์ เกิดที่ นอตทิงแฮม ในเดือนกันยายน พ.ศ. 2546 เธอเรียนออนไลน์ ผ่านโรงเรียน คิงส์ อินเตอร์ไฮส์ เธอเริ่มการแสดงเป็นงานอดิเรกตั้งแต่อายุสี่ขวบในโรงเรียน Stagecoach Theatre Arts สาขา ลัฟบะระ ซึ่งเธอเข้าเรียนเป็นเวลาเจ็ดปี จากนั้นแรมซีย์ไปที่ การประชุมเชิงปฏิบัติการโทรทัศน์ และเริ่มทดสอบความสามารถสำหรับบทบาทนักแสดงมืออาชีพ 
อาชีพ.
ตั้งแต่ปี 2016 ถึงปี 2019 แรมซีย์แสดงเป็น ลีอานนา มอร์มอนต์ ในซีรีส์ทางโทรทัศน์แฟนตาซีแนวชีวิตเรื่อง "มหาศึกชิงบัลลังก์" "ของ" เอชบีโอ ส่วนนี้เป็นบทบาทแรกที่ได้รับของแรมซีย์ หลังจากการปรากฏตัวครั้งแรกของเธอใน " The Broken Man " (ฤดูกาล 6 ตอนที่ 7) แฟนๆ และนักวิจารณ์ต่างตั้งข้อสังเกตว่าแรมซีย์เป็นนักแสดงที่โดดเด่นในการแสดงสไตล์ความเป็นผู้นำที่ไร้สาระของตัวละครของเธอ ปฏิกิริยานี้เกิดขึ้นซ้ำแล้วซ้ำอีกหลังจากที่เธอปรากฏตัวใน ตอนจบฤดูกาล โดย "The Hollywood Reporter" เรียกเธอว่า "ดาราแหกคุกของซีซั่น 6" แรมซีย์ยังคงมีบทบาทสำหรับฤดูกาลที่เจ็ดและแปดของซีรีส์นี้
แรมซีย์แสดงในภาพยนตร์ดัดแปลงจากหนังสือ "โอมเพี้ยง! แม่มดน้อยสู้ตาย" ใน ปี 2017 โดยรับบทเป็นตัวละครชื่อ มิลเดรด ฮับเบิล เธอได้รับรางวัลนักแสดงรุ่นเยาว์จาก British Academy Children's Awards ประจำปี 2019 แรมซีย์ประกาศบน อินสตาแกรม ว่าเธอออกจากซีรีส์นี้ในปี 2020 เนื่องจากปัญหาสุขภาพจิต โดยบทบาทของเธอจะถูกแต่งใหม่ร่วมกับลิเดีย เพจสำหรับฤดูกาลที่สี่และเป็นฤดูกาลสุดท้าย
ตั้งแต่ปี 2018 แรมซีย์ได้ให้เสียงตัวละครบทนำในซีรีส์ต้นฉบับของเน็ตฟลิกซ์ ในปี 2018 เรื่อง "ฮิลดา" ซึ่งทำให้เธอได้รับรางวัล BAFTA ประจำปี 2019 สาขา "แอนิเมชันสำหรับเด็กยอดเยี่ยม" ร่วมกับ ลุค เพียร์สัน, เคิร์ต มูลเลอร์ และสเตฟานี ซิมป์สัน ซีรีส์นี้เป็นการเปิดตัวความสามารถในการร้องเพลงของแรมซีย์ด้วยเพลงเปิดตัวของเธอ ชื่อว่า "The Life of Hilda" ที่เปิดตัวเมื่อวันที่ 25 พฤศจิกายน ค.ศ. 2020 และต่อมาในวันที่ 14 ธันวาคม ค.ศ. 2020 พร้อมกับการเปิดตัวฤดูกาลที่สองของรายการ เธอกลับมารับบทเป็นฮิลดาในภาพยนตร์พิเศษความยาว 80 นาที เรื่อง "ฮิลดาแอนด์เดอะเมาท์เทนคิง" ซึ่งฉายรอบปฐมทัศน์ในวันที่ 30 ธันวาคม ค.ศ. 2021
ในเดือนกุมภาพันธ์ ค.ศ. 2021 แรมซีย์ได้รับเลือกให้เล่นบทนำของ เอลลี ในเรื่อง เดอะลาสต์ออฟอัส ที่ดัดแปลงจากวิดีโอเกมส์ในปี 2013 ของ เอชบีโอ ร่วมกับ เปโดร ปัสกัล ที่เป็นนักแสดงใน "มหาศึกชิงบัลลังก์" ร่วมกัน
ชีวิตส่วนตัว.
แม้แรมซีย์จะระบุตัวเองว่าเป็นคน ไม่ระบุเพศ เธอไม่สนใจว่าจะใช้คำสรรพนามใดเรียกเธอ จากการให้สัมภาษณ์ของเธอกับ เดอะนิวยอร์กไทมส์ โดยเธอกล่าวว่า "ฉันก็เป็นแค่คนๆหนึ่ง การถูกระบุเพศไม่ใช่สิ่งที่ฉันชอบซักเท่าไหร่ แต่ในแง่ของคำสรรพนามแล้วนั้น ฉันไม่แคร์เลยจริงๆ"
เมย์เดย์ (สารคดี)

เมย์เดย์ หรือ แอร์แครชอินเวสติเกชั่น เป็นรายการโทรทัศน์เชิงสารคดีของแคนาดาเกี่ยวกับเหตุการณ์อุบัติเหตุและอุบัติการณ์ทางการบิน เมย์เดย์ใช้ภาพจำลองที่สร้างจากคอมพิวเตอร์เพื่อสร้างลำดับเหตุการณ์ที่นำไปสู่ภัยพิบัติแต่ละครั้ง นอกจากนี้ ยังมีการสัมภาษณ์ผู้รอดชีวิต ผู้เชี่ยวชาญด้านการบิน นักบินที่เกษียณแล้ว และผู้ตรวจสอบเหตุขัดข้อง เพื่ออธิบายว่าเหตุฉุกเฉินเกิดขึ้นได้อย่างไร มีการสอบสวนอย่างไร และป้องกันได้อย่างไร
ซินีฟลิกซ์เริ่มการผลิตรายการเมื่อวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์สหรัฐ ในแคนาดาเอง รายการนี้ออกอากาศครั้งแรกทาง ดิสคอฟเวอร์รีแชนแนล แคนาดา เมื่อวันที่ 3 กันยายน ค.ศ. 2003 ซินีฟลิกซ์ได้ทำสัญญากับฟรานซ์ 5, ดิสคอฟเวอร์รีแชนแนล, คานัล ดี, TVNZ, เซเว่นเน็ตเวิร์ก, ฮอแลนด์มีเดียกรุ๊ป และ เนชั่นแนล จีโอกราฟิก แชนแนล เพื่อฉายเมย์เดย์ใน 144 ประเทศและ 26 ภาษา สารคดีชุดนี้ได้รับการตอบรับอย่างดีจากนักวิจารณ์และได้รับการเสนอชื่อเข้าชิงรางวัลมากมาย
การถ่ายทำและออกอากาศ.
ซีนีฟลิกซ์เริ่มถ่ายทำเมย์เดย์ในวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์แคนาดา หลังจากที่แชนแนลไฟว์รับหน้าที่สร้างซีรีส์หกตอนความยาวหนึ่งชั่วโมง ในขั้นตอนการลดต้นทุน การถ่ายทำส่วนมากจะทำในที่สำนักงานของซีนีฟลิกซ์ในเมืองโทรอนโต รัฐออนแทรีโอ ประเทศแคนาดา ในระหว่างการถ่ายทำ ซีนีฟลิกซ์ได้ขายรายการให้กับฟรานซ์ 5, ดิสคอฟเวอร์รีแชนแนล และ คานัล ดี เมื่อวันที่ 2 มิถุนายน ค.ศ. 2003 ซีนีฟลิกซ์ยังขายรายการให้กับ TVNZ, เซเว่นเน็ตเวิร์ก, ฮอแลนด์มีเดียกรุ๊ป ต่อมาในปีนั้นในวันที่ 10 ตุลาคม หนึ่งเดือนก่อนการออกอากาศฤดูกาลแรก ซีนีฟลิกซ์ประกาศว่าได้บรรลุข้อตกลงระหว่างประเทศที่สำคัญกับ เนชั่นแนล จีโอกราฟิก แชนแนล เพื่อออกอากาศเมย์เดย์ใน 144 ประเทศและ 26 ภาษา
ในปี 2011 สมิธโซเนียนเน็ตเวิร์กได้ออกอากาศฤดูกาลที่ 5 โดยใช้ชื่อเป็น "แอร์ดีแซสเตอร์" ทำให้เป็นครั้งแรกในสหรัฐอเมริกาที่ เมย์เดย์ออกอากาศในช่องอื่นที่ไม่ใช่เนชั่นแนลจีโอกราฟิก ในวันที่ 25 มกราคม ค.ศ. 2012 ซีนีฟลิกซ์ ไรตส์ได้ประกาศว่าจะมีการจำหน่ายฤดูกาลที่ 8, 9 และ 11 (23 ตอน) ให้กับสมิธโซเนียนเน็ตเวิร์ก เมื่อวันที่ 28 มีนาคม ค.ศ.2014 ซีนีฟลิกซ์ ไรตส์ได้ประกาศข้อตกลงกับสมิธโซเนียนเน็ตเวิร์กเพื่อออกอากาศฤดูกาลที่ 3, 4 และ 13 (34 ตอน)
ในปี 2020 เดอะเวเธอร์แชนแนลในสหรัฐเริ่มออกอากาศซีรีส์หลายตอนภายใต้ชื่อ"เมย์เดย์: แอร์ดีแซสเตอร์"
ตั้งแต่ปี 2021 ช่องยูทูปของ วอนเดอร์ และ ออนเดอะมูฟ ได้อัปโหลดเก้าฤดูกาลแรกของเมย์เดย์ และตอนพิเศษ "ความผิดพลาดของศตวรรษ" "("Crash of the Century")" พร้อมตอนต่างๆ แบบเต็มที่มีให้บริการในทุกประเทศ ยกเว้นสหราชอาณาจักร ซึ่งมีการปิดกั้นทางภูมิศาสตร์
ในสหรัฐ ฤดูกาลที่ 10 และ 12 ของรายการได้มีการสตรีมออนไลน์บนบริการสตรีมของ Tubi และ Freevee ที่สนับสนุนโดยผู้ลงโฆษณาฟรี ภายใต้ชื่อ "เมย์เดย์: แอร์ดีแซสเตอร์" ในขณะที่ฤดูกาลแรกของรายการเปิดให้สตรีมออนไลน์บนแอมะซอนไพร์มด้วย วิดีโอ
ตอน.
ณ วันที่ 12 มกราคม ค.ศ. 2025 เมย์เดย์ได้มีการออกอากาศทั้งหมด 276 ตอน ไม่รวมฤดูกาลที่ 25 ซึ่งรวมถึงตอนพิเศษของ"ซายเอนซ์ออฟดีแซสเตอร์" 5 ตอน, "แครชซีนอินเวสติเกชัน" 3 ตอน ซึ่งไม่ได้ตรวจสอบการตกของเครื่องบิน และซีรีส์ย่อย "เดอะแอคซิเดนไฟล์" ซึ่งออกอากาศ 6 ฤดูกาล
รางวัล.
โดยรวมแล้ว สารคดีเมย์เดย์นี้ได้รับการเสนอชื่อเข้าชิงเก้ารางวัล ซึ่งสามารถคว้าสองรางวัล โดยทั้งหมดอยู่ในสาขาการตัดต่อภาพยนตร์
เหตุระเบิดที่มัสยิดในเปศวาร์ พ.ศ. 2566

ในวันที่ 30 มกราคม 2023 เวลาประมาณ 13:30 นาฬิกา PKT เกิดเหตุระเบิดฆ่าตัวตายในมัสยิดแห่งหนึ่งในย่านพอลิสไลน์ (Police Lines) เมืองเปศวาร์ แคว้นแคบาร์ปัคตูนควา ประเทศปากีสถาน ผู้ก่อเหตุได้จุดระเบิดขณะในมัสยิดกำลังมีละหมาดกลางวัน ซุฮฺริ เป็นผลให้มีผู้เสียชีวิต 101 ราย และบาดเจ็บมากกว่า 220 คน ในจำนวนนี้ 7 คนอาการสาหัส Omar Mukaram Khurasani เอมีร์คนปัจจุบันของ Jamaat-ul-Ahrar และสมาชิกของสภาผู้นำตอลิบานปากีสถาน ได้ออกมาอ้างความรับผิดชอบในเหตุโจมตีครั้งนี้
ภูมิหลัง.
ในเปศวาร์เมืองหลวงและเมืองใหญ่สุดของแคบาร์ปัคตูนควาในตะวันตกของปากีสถาน เป็นเป้าของเหตุโจมตีก่อการร้ายหลายครั้ง รวมถึงการโจมตีมัสยิดในปี 2013, 2015 และ 2022
การโจมตี.
มัสยิดที่เกิดเหตุตั้งอยู่ในเขตความปลอดภัยสูง ซึ่งในเขตนี้ยังเป็นที่ตั้งของสำนักงานใหญ่ของทั้งกองกำลังตำรวจแคว้น และหน่วยต่อต้านการก่อการร้าย ผู้ก่อเหตุระเบิดฆ่าตัวตายสามารถผ่านด่านตรวจหลายด่วนที่มีตำรวจท้องถิ่นเป็นผู้ดูแลโดยไม่ถูกจับได้ ในมัสยิดขณะเกิดเหตุมีเจ้าหน้าที่ตำรวจอยู่ 300 ถึง 400 นาย ซึ่งในเวลานั้นกำลังมีละหมาดกลางวัน ซุฮฺริ อยู่
ผู้ก่อเหตุได้จุดระเบิดที่ติดกับตนขณะยืนอยู่ในแถวหน้าสุดของผู้มาละหมาด เหตุระเบิดครั้งนี้รุนแรงจนทำให้เพดานของมัสยิดถล่มลงมา ตำรวจนายหนึ่งที่รอดชีวิตจากเหตุนี้ระบุว่าเขาเห็น "เปลวเพลิงขนาดใหญ่ลุกลามขึ้น" ก่อนจะถูกห้อมล้อมด้วยควันฝุ่นสีดำ เบื้องต้น เหตุระเบิดเป็นผลให้มีผู้เสียชีวิตมากกว่า 100 ราย บาดเจ็บมากกว่า 200 คน โดย 90% ของผู้เสียชีวิตเป็นเจ้าหน้าที่ตำรวจ
มานากะ อิวามิ

มานากะ อิวามิ (; โรมาจิ: "Iwami Manaka", 30 เมษายน 1998 –) เป็นนักพากย์หญิงชาวญี่ปุ่น เกิดที่จังหวัดไซตามะ อยู่สังกัดแรคคูนด็อก เธอได้รับรางวัลนักพากย์หน้าใหม่ยอดเยี่ยมฝ่ายหญิงจากงาน เซยูอะวอดส์ ครั้งที่ 13 และรางวัลนักพากย์สมทบยอดเยี่ยมจากงาน เซยูอะวอดส์ ครั้งที่ 18
รายชื่อจังหวัดที่เข้าร่วมมิสแกรนด์ไทยแลนด์

ในปัจจุบันมีจังหวัดที่เข้าร่วมการประกวดมิสแกรนด์ไทยแลนด์ เป็นทั้งหมด 77 จังหวัด โดยมิสแกรนด์ไทยแลนด์ได้เริ่มจัดระบบจังหวัดเป็นครั้งแรกในปีค.ศ. 2016 โดยผู้ได้รับตำแหน่งสูงสุดจะเป็นตัวแทนประเทศไทยในการเข้าร่วมเวทีการประกวดมิสแกรนด์อินเตอร์เนชันแนล
จังหวัดที่เข้าร่วมการประกวด.
หมายเหตุ : เนื่องจากการประกวดมิสแกรนด์ไทยแลนด์ 2013–2015 ยังไม่ได้จัดประกวดหาตัวแทนประจำจังหวัด
อัปเดต : 30/03/2568
อันดับจังหวัดตามจำนวนนางงามที่ได้ตำแหน่งต่าง ๆ.
หมายเหตุ : เนื่องจากการประกวดมิสแกรนด์ไทยแลนด์ 2013–2015 ยังไม่ได้จัดประกวดหาตัวแทนประจำจังหวัด
อัปเดต : 30/03/2568
โจ ฮาร์วีย์

โจเซฟ ฮาร์วีย์ (11 มิถุนายน 1918 - 24 กุมภาพันธ์ 1989) เป็นนักฟุตบอลชาวอังกฤษและเป็นผู้จัดการทีมในเวลาต่อมา เขาค้าแข้งกับนิวคาสเซิลยูไนเต็ด เขาเป็นกัปตันทีม ผู้จัดการทีมที่รับใช้สโมสรยาวนานที่สุด และเป็นผู้จัดการทีมคนสุดท้ายที่คว้าแชมป์เมเจอร์ได้
อาชีพนักฟุตบอล.
ฮาร์วีย์เริ่มอาชีพค้าแข้งกับวุลเวอร์แฮมป์ตันวอนเดอเรอส์ในเดือนพฤศจิกายน ค.ศ. 1936 ที่วูล์ฟส์ ฮาร์วีย์ไม่ได้ลงเล่นเลยและย้ายไปบอร์นมัทแอนด์บอสคอมบ์แอธเลติก (ปัจจุบันคือสโมสรฟุตบอลบอร์นมัท) ฮาร์วีย์ลงเล่น 37 นัดในฤดูกาล 1937-38 ฮาร์วีย์ถูกบอร์นมัทปล่อยตัว และเขาเซ็นสัญญากับแบรดฟอร์ดซิตีในปี ค.ศ. 1938
เมื่อสงครามโลกครั้งที่ 2 ปะทุขึ้น ฮาร์วีย์เข้าร่วมกองทหารปืนใหญ่ ในฤดูกาล 1943–44 ฮาร์วีย์ลงเล่น 28 นัดให้กับแบรดฟอร์ดซิตี จากนั้นลงเล่น 25 นัดในฤดูกาลถัดมา ฟอร์มของเขาในฤดูกาลที่ผ่านมากับแบรดฟอร์ดสร้างความประทับใจให้กับนิวคาสเซิลยูไนเต็ด ทำให้นิวคาสเซิลตัดสินใจคว้าตัวฮาร์วีย์ด้วยค่าตัว 4,500 ปอนด์ในวันที่ 20 ตุลาคม ค.ศ. 1945
นิวคาสเซิลยูไนเต็ด.
เขาลงเล่นในทีมเยาวชนของนิวคาสเซิล และหลังจากเปิดตัวได้อย่างน่าประทับใจนัดเจอกับบาร์นสลีย์ เขาก็ได้รับแต่งตั้งให้เป็นกัปตันของสโมสร ก่อนเล่นให้นิวคาสเซิล ฮาร์วีย์เป็นกองหน้าตัวเป้า ที่นิวคาสเซิลเขาเล่นในตำแหน่งกองหลัง เมื่อจบฤดูกาลแรกของเขากับสโมสร เขาถูกปลดประจำการ ในฤดูกาล 1946–47 เขาถูกผู้อำนวยการสโมสรสั่งพักงานพร้อมกับเพื่อนร่วมทีม เลน เชคเคิลตัน หลังจากไปประท้วงเรื่องคุณภาพของที่พักที่สโมสรจัดหาให้ทีม
วัดแครายวงศ์มณี

วัดแครายวงศ์มณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระองค์เจ้าไชยานุชิต ในตำบลศาลาแดง อำเภอบางน้ำเปรี้ยว จังหวัดฉะเชิงเทรา มีเนื้อที่ 11ไร่ 2 งาน 14 ตารางวา ปัจจุบันมี พระครูรัตนจันทรังสี เป็นเจ้าอาวาส วัดมีการจัดให้มีการอบรมพระธรรมวินัยแก่พระภิกษุสามเณรและในวันธรรมสวนะ จัดให้มีการแสดงธรรมเทศนาให้แก่ประชาชน
วัดแครายวงศ์มณีตั้งวัดเมื่อ พ.ศ. 2461 ได้รับพระราชทานวิสุงคามสีมา เมื่อ พ.ศ. 2505 เดิมทีวัดอยู่ที่บึงแคราย คลอง 17 ตำบลดอนฉิมพลี อำเภอบางน้ำเปรี้ยว จังหวัดฉะเชิงเทรา เนื่องจากมีการขุดคลอง 17 ประชาชนจึงย้ายจาก ในบึงมาอยู่ตามคันคลอง ทำให้วัดอยู่โดดเดี่ยว ต่อมามีผู้บริจาคที่ดินให้กับวัดมาอยู่ที่ตำบลศาลาแดง เมื่อ พ.ศ. 2500 
วัดได้ให้ทางราชการใช้ที่ดินของวัดจัดตั้งโรงเรียนที่ชื่อ โรงเรียนวัดแคราย (มนต์ประชาสรรค์) เริ่มก่อตั้งเมื่อ 1 พฤษภาคม พ.ศ. 2481 เริ่มแรกใช้ศาลาการเปรียญเป็นสถานที่เรียน ภายหลังได้จัดสร้างอาคารเรียนเพิ่มเติม
วัดถวิลศิลามงคล

วัดถวิลศิลามงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไข่ อำเภอเมืองฉะเชิงเทรา จังหวัดฉะเชิงเทรา มีที่ดินตั้งวัดมีเนื้อที่ 11 ไร่ 2 งาน 93 ตารางวา
วัดถวิลศิลามงคล ชาวบ้านเรียกว่า วัดหนองสีแสก เดิมเป็นสำนักสงฆ์มาก่อน ชื่อ สำนักสงฆ์ชัยมงคล โดยมีที่คุณพระอาจารย์โกวิทเป็นประธานฝ่ายสงฆ์ ตั้งอยู่ในเขตพื้นที่ท้องนาซึ่งที่ดินผืนนี้เป็นของนายธูป นางกิมฮอง เนียรมงคล ได้ถวายที่ดินผืนนี้ให้เป็นเขตพุทธาวาส จำนวน 11 ไร่ 2 งาน ในปี พ.ศ. 2522 ได้รับอนุญาตให้ตั้งวัดเมื่อวันที่ 27 มกราคม พ.ศ. 2536 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2546
ท่านพระอธิการสุภาพได้เริ่มสร้างกุฏิ หอฉัน ศาลาการเปรียญ เมรุ ศาลาสังเวช หอระฆังและอุโบสถ โดยอุโบสถสร้างแล้วเสร็จเมื่อ พ.ศ. 2554 มีการ เทปูนพื้นบริเวณลานวัดจาก ลูกลังให้เป็นคอนกรีต มีการจัดงานฝังลูกนิมิตผูกพัทธสีมาเมื่อ พ.ศ. 2554 ต่อมาสร้างวิหารบูรพาจารย์ สร้างแล้วเสร็จเมื่อ พ.ศ. 2556 จุดเด่นของวัดคือพระพุทธรูปองค์ใหญ่นามว่า "หลวงพ่อสัมฤทธิ์ผลทันใจ" ความสูง 14 เมตร
เท็มมงกาตะ

เท็มมงกาตะ (; โรมาจิ: "tenmonkata") เป็นสถาบันวิจัยเกี่ยวกับการเคลื่อนไหวของท้องฟ้าและปฏิทินที่จัดตั้งขึ้นโดยรัฐบาลเอโดะ มีหน้าที่หลักในการจัดทำปฏิทิน
ภาพรวม.
เดิมทีงานจัดทำปฏิทินเป็นหน้าที่ของอมเมียวเรียวของทางราชสำนัก รับผิดชอบโดยตระกูลสึจิมิกาโดะ แต่ในปี 1684 ชิบูกาวะ ชุงไก ได้จัดทำปฏิทินโจเกียวขึ้นมาเพื่อใช้แทนปฏิทินเซวียนหมิงที่สืบทอดมาจากทางจีน ในโอกาสนี้รัฐบาลโชกุนจึงได้สั่งให้จัดตั้งเท็มมงกาตะขึ้นมา และให้ชุงไกรับตำแหน่งผู้นำเท็มมงกาตะในปี 1685 ตั้งแต่นั้นมา งานรวบรวมปฏิทินก็ยกให้เป็นหน้าที่ของเท็มมงกาตะภายใต้รัฐบาลโชกุน
ตำแหน่งผู้นำเท็มมงกาตะนั้นเริ่มแรกสืบทอดทางสายเลือดโดยตระกูลชิบูกาวะ แต่หลังจากนั้นก็ได้เปลี่ยนถ่ายให้ตระกูลอิไก, นิชิกาวะ, ยามาจิ, โยชิดะ, โอกูมูระ, ทากาฮาชิ และ อาดาจิ ตามลำดับ จนกระทั่งสิ้นสุดยุคเอโดะ
ในปี ค.ศ. 1811 ตามคำแนะนำของทากาฮาชิ คาเงยาสึ ได้มีการจัดตั้งบันโชวาเงโงโย (蛮書和解御用) ขึ้นเป็นสำนักงานภายนอก ซึ่งดำเนินต่อไปจนกระทั่งมีการจัดตั้งบันโชชิราเบโชะ (蕃書調所) ขึ้นในปี 1858 ในช่วงปลายยุคเอโดะนั้นนอกจากการรวบรวมปฏิทินแล้ว ยังรับผิดชอบด้าน ดาราศาสตร์ การสำรวจ ภูมิศาสตร์ และการแปลหนังสือต่างประเทศอีกด้วย และกลายมาเป็นส่วนหนึ่งในการก่อตั้งมหาวิทยาลัยโตเกียว
อุปกรณ์สังเกตการณ์ดาราศาสตร์.
หอดูดาว ซึ่งในสมัยนั้นเรียกว่า "ชิเต็นได" (司天台) ได้ก่อตั้งขึ้นที่ย่านอูชิโงเมะ (ปัจจุบันอยู่ในเขตชินจูกุ) ในปี 1685 ซึ่งเป็นปีหลังจากที่ชุงไกได้รับแต่งตั้งให้เป็นเท็มมงกาตะ และได้ย้ายไปที่ย่านฮนโจะ (ปัจจุบันอยู่ในเขตเมงูโระ) ใน ปี 1689 และย้ายไปที่คันดะซากุมะโจว (ปัจจุบันคือเขตชิโยดะ) ในปี 1701 และได้ย้ายไปที่อาซากูซะในปี 1782 แล้วใช้ชื่อว่า"หอดูดาวอาซากุสะ" (浅草天文台) หรือเรียกว่า "ฮันเรกิโจะ" (頒暦所, สำนักงานปฏิทิน) ทากาฮาชิ โยชิโตกิ และ ฮาซามะ ชิเงโตมิได้มีส่วนร่วมในการแก้ไขปฏิทินในช่วงสมัยที่อยู่ที่หอดูดาวอาซากุสะ อิโน ทาดาตากะยังได้ร่ำเรียนดาราศาสตร์จากโยชิโตกิที่นี่ด้วย หลังจากนั้น ในปี 1842 พวกชิบูกาวะ คาเงสุเกะยังได้สร้างหอดูดาวอีกแห่งที่ย่านคุดันซากะ และได้ทำการสังเกตการณ์ทางดาราศาสตร์ที่นี่ แต่ในปี 1869 ทั้งหอดูดาวอาซากุสะและเท็มมงกาตะก็ได้ถูกยกเลิกไป
หลังจากยกเลิกเท็มมงกาตะ.
หลังจากการฟื้นฟูการปกครองของจักรวรรดิหลังยุทธการโทบะ–ฟูชิมิ ฮารุโอะ สึจิมิกาโดะ ได้ร้องขอต่อทางราชสำนักให้คืนอำนาจในการคำนวณปฏิทิน และการแจกจ่ายปฏิทินให้กับตระกูลสึจิมิกาโดะ
วัดพิพิธประสาทสุนทร

วัดพิพิธประสาทสุนทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดขวาง อำเภอบ้านโพธิ์ จังหวัดฉะเชิงเทรา มีที่ดินตั้งวัดเนื้อที่ 14 ไร่ 3 งาน 49 ตารางวา ปัจจุบันมีพระพุทธิรังษี (สุจิณโณ สุจิณฺโณ) ดำรงตำแหน่งเจ้าอาวาส
วัดพิพิธประสาทสุนทรตั้งวัดเมื่อปี พ.ศ. 2400 โดยมีนายวัด นางจีน สวัสดี ซึ่งอยู่บ้านลาดขวาง ตำบลลาดขวาง อำเภอบ้านโพธิ์ เป็นผู้มีจิตศรัทธามอบที่ดินถวายเพื่อสร้างวัด จำนวน 4 ไร่ และได้ปลูกกุฎิ 3 หลัง โดยตั้งชื่อวัดว่า วัดลาดขวาง ตามชื่อตำบล ภายหลังเปลี่ยนชื่อวัดมาเป็น "วัดพิพิธประสาทสุนทร" เพราะวัดนี้มีอดีตเจ้าอาวาสซึ่งมีนามคล้ายกัน จึงเปลี่ยนชื่อให้เป็นเกียรติแก่นามดังกล่าว วัดได้รับพระราชวิสุงคามสีมา เมื่อวันที่ 12 กุมภาพันธ์ พ.ศ. 2492 
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2497 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2502 เป็นอาคารไม้ กุฏิสงฆ์ จำนวน 5 หลัง เป็นอาคารตึก 5 หลัง วิหาร จำนวน 1 หลัง เป็นอาคารเสริมเหล็ก สร้างเมื่อ พ.ศ. 2539 ภายในวัดมีโรงเรียนพระปริยัติธรรม 1 หลัง และมณฑป1 หลัง ปูชนียวัตถุที่สำคัญ ได้แก่ พระประธานประจำอุโบสถจำนวน 1 องค์คือ พระพุทธชินราช รูปหล่อหลวงพ่อเฒ่า (หลวงพ่อจื้อ) และหลวงปู่พระพรหมคุณาภรณ์
ณัฐฌา บุญปอง

ณัฐฌา บุญปอง (เกิด 19 เมษายน พ.ศ. 2539) ชื่อเล่น การ์ตูน เป็นนักแสดงและนางแบบชาวไทย สังกัดช่อง 7 เอชดี เริ่มเข้าสู่วงการบันเทิงจากเวทีการประกวดมิสไทยแลนด์เวิลด์ 2561 และเธอได้รับตำแหน่ง Miss Channel 3 Ambassador ปัจจุบันณัฐฌาเป็นนักแสดงสังกัดช่อง 7 เอชดี มีผลงานละครเรื่องแรก เผาขน แสดงคู่กับ หัสวีร์ ภัคพงษ์ไพศาล ในปี พ.ศ. 2564
ประวัติ.
ณัฐฌา ชื่อเดิม ณัฏฐณิชา บุญปอง ตามลำดับ ชื่อเล่น การ์ตูน เกิดเมื่อวันที่ 19 เมษายน พ.ศ. 2539 เกิดที่นครราชสีมา สำเร็จการศึกษาปริญญาตรี คณะนิเทศศาสตร์ มหาวิทยาลัยอัสสัมชัญ
การงาน.
ณัฐฌา เริ่มเข้าสู่ในวงการบันเทิงเริ่มเข้าวงการบันเทิงจากเวทีการประกวดมิสไทยแลนด์เวิลด์ 2018และเธอได้รับตำแหน่ง Miss Channel 3 Ambassador ปัจจุบันเธอยังไม่มีผลงานทางการแสดงภายหลังณัฐฌาได้ลงนามสัญญาเป็นนักแสดงในสังกัดช่อง 7 เอชดีและได้มีการเรียนการแสดงเพิ่มเติมเธอเป็นนางเอกละครหลังข่าวเรื่องแรกมีผลงานละครเรื่อง "เผาขน" แสดงคู่กับ หัสวีร์ ภัคพงษ์ไพศาล ในปี พ.ศ. 2564
ในปี พ.ศ. 2565 ณัฐฌามีผลงานละครที่กำลังออกอากาศ เรื่อง "ขวางทางปืน" แสดงคู่กับ หลุยส์ เฮส ขณะในช่วงออกอากาศได้กระแสตอบรับที่กับผลงานละครเรื่องนี้เรื่อยมา
ในปี พ.ศ. 2566 ณัฐฌามีผลงานละครที่กำลังออกอากาศเรื่อง "สร้อยนาคี" ผลิตโดย บริษัท มุมใหม่ จำกัด แสดงคู่กับ ทิสานาฏ ศรศึก และ วรพล จินตโกศล
ทาดาตากะ อิโน

อิโน ทาดาตากะ (; โรมาจิ: "Inō Tadataka", 11 กุมภาพันธ์ 1745 - 17 พฤษภาคม 1818) ยังเป็นที่รู้จักในชื่อ ซาบุโรเอมง (三郎右衛門) เป็นพ่อค้า นักดาราศาสตร์ นักภูมิศาสตร์ในสมัยเอโดะ ทำงานอยู่เท็มมงกาตะในช่วงปี 1764 - 1804
ในช่วงปี 1800 จนถึง 1816 เขาได้ใช้เวลา 17 ปีเพื่อทำการสำรวจและตรวจวัดพิกัดไปทั่วประเทศญี่ปุ่น และได้ทำ แผนที่อิโน (伊能図) ซึ่งเป็นแผนที่ญี่ปุ่นซึ่งแสดงตำแหน่งพิกัดและสัดส่วนได้อย่างแม่นยำ
โยชิโตกิ ทากาฮาชิ

โยชิโตกิ ทากาฮาชิ (; โรมาจิ: "Takahashi Yoshitoki", 22 ธันวาคม 2764 - 15 กุมภาพันธ์ 1804) เป็นนักดาราศาสตร์ในช่วงปลายยุคเอโดะ ได้รับการแต่งตั้งเป็นเท็มมงกาตะ มีบทบาทสำคัญร่วมกับชิเงโตมิ ฮาซามะในการแก้ไขปฏิทินสร้างเป็นปฏิทินคันเซขึ้นมา เขายังเป็นที่รู้จักในฐานะที่เป็นอาจารย์ของทาดาตากะ อิโน ลูกของเขาคือคาเงยาสุ ทากาฮาชิก็เป็นนักดาราศาสตร์เช่นกัน
ในปีคันเซที่ 7 (ค.ศ. 1795) โยชิโตกิและชิเงโตมิได้รับคำสั่งจากผู้สำเร็จราชการให้ไปพบรัฐบาลเพื่อจัดทำปฏิทินใหม่ โยชิโตกิได้รับมอบหมายให้ดูแลเอโดะในเดือนเมษายนของปีเดียวกัน และได้เป็นผู้ช่วยนักสำรวจในวันที่ 28 เมษายน และได้รับตำแห่นงเท็มมงกาตะของรัฐบาลเอโดะ ในวันที่ 14 พฤศจิกายน แต่ในเดือนตุลาคมของปีนั้นภรรยาของเขาได้เสียชีวิตเมื่ออายุได้ 29 ปี และโยชิโตกิก็ไม่เคยแต่งงานใหม่เลยหลังจากนี้
ชิเงโตมิ ฮาซามะ

ชิเงโตมิ ฮาซามะ (; โรมาจิ: "Hazama Shigetomi", 7 เมษายน 1756 - 21 เมษายน 1816) เป็นนักดาราศาสตร์ในสมัยเอโดะ ทำงานอยู่กับเท็มมงกาตะ มีผลงานในการแก้ไขปฏิทินร่วมกันกับโยชิโตกิ ทากาฮาชิ สร้างปฏิทินคันเซขึ้นมา
โกรีว อาซาดะ

โกรีว อาซาดะ (10 มีนาคม ค.ศ. 1734 (10 มีนาคม - 25 มิถุนายน 1799) เป็น นักดาราศาสตร์ ชาวญี่ปุ่นในสมัยเอโดะ
ชีวประวัติ.
เกิดที่แคว้นบุงโงะ (ปัจจุบันคือเมืองคิตสึกิ จังหวัดโออิตะ) บ้างก็บอกว่าเดิมนามสกุลของเขาคืออายาเบะ (綾部)
เขาสนใจวัตถุทางดาราศาสตร์มาตั้งแต่เด็ก และเริ่มสังเกตการณ์ทางดาราศาสตร์อย่างเต็มรูปแบบเมื่ออายุประมาณ 20 ปี เขาศึกษาดาราศาสตร์และการแพทย์ด้วยตัวเอง จากการอ่านหนังสือ
ว่ากันว่าเขาค้นพบกฎข้อที่ 3 ของเคปเลอร์ด้วยตัวเอง และเนื้อหาของกฎนั้นอธิบายไว้ในหนังสือ "กฎแปลก ๆ ระยะทางห้าดาว" (五星距地之奇法)
ในปีโฮเรียกุที่ 13 (ค.ศ. 1763) เขายังได้ทำนายสุริยุปราคา โดยใช้กฎของเคปเลอร์ สุริยุปราคานี้ไม่ได้ถูกบันทึกไว้ในปฏิทินโฮเรียกุ ซึ่งใช้อยู่ในขณะนั้น จึงทำให้เขามีชื่อเสียงขึ้นมา
เขาได้สร้างแผนที่สังเกตการณ์พื้นผิวดวงจันทร์ที่เก่าแก่ที่สุดของญี่ปุ่นขึ้นโดยใช้กล้องโทรทรรศน์เกรกอรีกำลังขยายสูงตัวแรกที่นำเข้าจากฮอลันดา เมื่อเขาส่งจดหมายถึงมิอุระเกี่ยวกับสุริยุปราคาที่จะเกิดขึ้นในอีกแปดปีต่อมาในปี 1778 เขาได้รวมแผนที่สังเกตการณ์ดวงจันทร์ไว้ด้วย โดยโทชิโอะ คาเงะได้ค้นเจอเข้าขณะที่รวบรวมข้อมูลสำหรับเขียนหนังสือ
หลุมอุกกาบาตบนดวงจันทร์ ชื่อ Asada ตั้งชื่อตามเขา
พระกฎุมบงพิสี

พระกฎุมบงพิสี (เขมร: កំបង់ពិសី) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา ในช่วงระหว่างประมาณ พ.ศ.1900
พระกฎุมบงพิสี พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 (อู่ทอง) แห่งอาณาจักรอยุธยา 
หลังจากกองทัพอยุธยาซึ่งนำโดยสมเด็จพระบรมราชาธิราชที่ 1 (ขุนหลวงพะงั่ว) สามารถตีเมืองนครธมแตกแล้ว  
ถ้าพระกฎุมบงพิสีเป็นพระโอรสของสมเด็จพระรามาธิบดีที่ 1 (อู่ทอง) จะสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 (อู่ทอง) ทรงส่งพระโอรสของพระองค์ทั้ง 3 พระองค์ ไปปกครองเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของกรุงศรีอยุธยา โดยอาศัยฐานะรัฐเครือญาติ
พระกฎุมบงพิสี พระองค์จึงขึ้นครองราชย์ต่อมาอีก 1 เดือน (ในปี พ.ศ. 1900) แล้วพระศรีสุริโยวงษ์ (เจ้าพญากลเมฆ (นักโพรก) ตามพงศาวดารเขมร ฉบับนักองค์เอง) พระราชวงศ์เขมรเดิมจึงได้ครองราชย์สืบต่อมา
ความสัมพันธ์เซนต์คิตส์และเนวิส–ตรินิแดดและโตเบโก

ความสัมพันธ์เซนต์คิตส์และเนวิส–ตรินิแดดและโตเบโก อ้างถึงความสัมพันธ์ทวิภาคีระหว่างประเทศเซนต์คิตส์และเนวิสและประเทศตรินิแดดและโตเบโก โดยที่บาสแตร์มีสถานกงสุลตรินิแดด รวมถึงทั้งสองประเทศเป็นส่วนหนึ่งขององค์การนานารัฐอเมริกา, ประชาคมแคริบเบียน และเครือจักรภพแห่งประชาชาติ
ประวัติ.
ทั้งสองประเทศมีความสัมพันธ์ใกล้ชิดกันเนื่องจากเคยเป็นอาณานิคมของจักรวรรดิบริติชซึ่งมีประชากรใกล้เคียงกันและอยู่ในแคริบเบียน ตลอดจนนายกรัฐมนตรี ทิโมธี แฮร์ริส ให้ความช่วยเหลือและสนับสนุนทางการเงินแก่ตรินิแดดและโตเบโกในช่วงฤดูฝนที่รุนแรง รวมถึงเซนต์คิตส์และเนวิสได้ส่งคณะผู้แทนเข้าร่วมการประชุมหารืออย่างเป็นกันเองที่ตรินิแดดเกี่ยวกับ "การสร้างความยืดหยุ่นในแคริบเบียน" เมื่อ ค.ศ. 2017 โดยท่ามกลางสิ่งที่กล่าวถึงคือการจัดการกับภัยพิบัติทางธรรมชาติ และการสร้างห่วงโซ่อุปทานอาหารที่ยั่งยืน
การค้า.
ประเทศเซนต์คิตส์และเนวิสออกสินค้ามูลค่า 2.17 ล้านดอลลาร์ไปยังตรินิแดดใน ค.ศ. 2017 ทำให้ตรินิแดดเป็นหนึ่งในคู่ค้าส่งออกรายใหญ่ที่สุด ส่วนตรินิแดดส่งออกสินค้ามูลค่า 13.1 ล้านดอลลาร์ไปยังเซนต์คิตส์ใน ค.ศ. 2017
หมายเหตุและอ้างอิง.
<templatestyles src="Reflist/styles.css" />
รายชื่อนครในประเทศยูเครน

นี่คือรายชื่อเต็มของ รายชื่อนครในประเทศยูเครน ณ วันที่ 1 มกราคม ค.ศ. 2022 ในประเทศยูเครนมีนคร 461 นคร ("มิสตอ") ผู้มอบสถานะนครให้แก่นิคมต่าง ๆ คือสภาสูงสุดยูเครน (รัฐสภายูเครน) ทั้งนี้ ขนาดของนิคมไม่ใช่เกณฑ์ชี้ขาดสำหรับการได้รับสถานะนคร ถึงแม้จะเป็นปัจจัยสำคัญก็ตาม ตัวอย่างเช่น ปรือปิยัจในปัจจุบันเป็นเมืองร้างที่มีจำนวนประชากรเป็นศูนย์ แต่ยังคงสถานะนครเนื่องจากมีโครงสร้างพื้นฐานซึ่งรวมถึงอาคาร ถนน และเครือข่ายสาธารณูปโภค เป็นต้น
นิคมขนาดรองลงไปจากนครได้แก่นิคมประเภทเมือง ("แซลึชแชมิสกอฮอตีปู"; พอเทียบได้กับเมืองในประเทศที่ใช้ภาษาอังกฤษ) และหมู่บ้าน ("แซลอ")
ในอดีต ระบบสิทธิ์ของนครได้รับมอบจากเจ้าผู้ปกครองดินแดนซึ่งกำหนดสถานะของสถานที่หนึ่ง ๆ ให้เป็นนครหรือหมู่บ้าน นครต่าง ๆ ในสมัยนั้นจัดการปกครองตนเองและมีสิทธิพิเศษหลายประการ
ชื่อนครข้างล่างนี้เรียงลำดับตามจำนวนประชากรประมาณการใน ค.ศ. 2021 โดยเปรียบเทียบกับจำนวนประชากรจากสำมะโนประชากรยูเครน ค.ศ. 2001 (ยกเว้นแชร์นอบึลที่ซึ่งจำนวนประชากรที่ให้ไว้เป็นการประมาณอย่างไม่เป็นทางการ) ชื่อนครที่มีสถานะพิเศษจะแสดงในรูปแบบตัวเอน
นครในประเทศยูเครน.
เลื่อนลงไปดูตาราง
ละครชุดทางโทรทัศน์สำหรับเยาวชนของมาร์เวล

ละครชุดทางโทรทัศน์สำหรับเยาวชนของมาร์เวล  เป็นละครชุดทางโทรทัศน์อเมริกันแนววัยรุ่นสองเรื่องที่เชื่อมโยงกัน โดยอ้างอิงจากตัวละครที่ปรากฏในสิ่งพิมพ์ของมาร์เวลคอมิกส์ ผลิตโดยมาร์เวลเทเลวิชันและเอบีซีซิกเนเจอร์สตูดิโอ เรื่องเหล่านี้รวมอยู่ในจักรวาลภาพยนตร์มาร์เวล (MCU) และมีความเชื่อมโยงกับภาพยนตร์ของแฟรนไชส์ และ ซีรีส์โทรทัศน์อื่น ๆ
ช่องเคเบิลฟรีฟอร์มสั่งซื้อเรื่อง "โคล้กและแด็กเกอร์" ซึ่งเป็นซีรีส์ซูเปอร์ฮีโร่สำหรับเยาวชนที่นำแสดงโดย โอลิเวีย โฮลต์ และ ออบรีย์ โจเซฟ จากมาร์เวลเทเลวิชันในเดือนเมษายน ค.ศ. 2016 หลังจากการพัฒนาอยู่หลายปี ต่อมาในปลายปี ค.ศ. 2016 ซีรีส์ในทำนองเดียวกันที่มีรุ่นอายุน้อยกว่าชื่อเรื่อง "ทีมยอดมนุษย์กู้โลก" ของมาร์เวลเทเลวิชันได้รับคำสั่งซื้อจากบริการสตรีมมิ่งช่องฮูลู ทั้งฟรีฟอร์มและฮูลูเป็นของดิสนีย์และเชื่อมโยงซีรีส์ทั้งสองผ่านพันธมิตรทางการตลาด แม้จะระบุในตอนแรกว่าซีรีส์ทั้งสองเรื่องจะถูกแยกออกจากกัน แต่มาร์เวลเทเลวิชันได้ประกาศการครอสโอเวอร์ระหว่างสองซีรีส์ในเดือนสิงหาคม ค.ศ. 2019 โดยที่โฮลต์และโจเซฟจะปรากฏตัวในซีซันที่สามของเรื่อง "ทีมยอดมนุษย์กู้โลก" ในตอนแรกสตูดิโอจัดประเภทซีรีส์ทั้งสองเป็นแฟรนไชส์ "วรรณกรรมเยาวชน" ที่เชื่อมต่อถึงกันในเวลานั้น โดยมีแผนที่จะให้พวกเขาครอสดอเวอร์กันต่อไป
"ทีมยอดมนุษย์กู้โลก" เปิดตัวในเดือนพฤศจิกายน ค.ศ. 2017 ตามด้วย "โคล้กแอนด์แด็กเกอร์" ในเดือนมิถุนายน ค.ศ. 2018 ทั้งคู่ได้รับคำวิจารณ์ในเชิงบวก ฟรีฟอร์มสั่งซื้อซีรีส์ผู้ใหญ่จากมาร์เวลอีกเรื่องคือ "นิววอร์ริเออร์" แต่โปรเจกต์ไม่เดินหน้า "โคล้กแอนด์แด็กเกอร์" และ "ทีมยอดมนุษย์กู้โลก" ต่างก็ถูกยกเลิกโดยเครือข่ายที่เกี่ยวข้องก่อนสิ้นเดือนพฤศจิกายน ค.ศ. 2019 และการพัฒนาซีรีส์ผู้ใหญ่รุ่นต่อไปต้องหยุดชะงักในเดือนต่อมาเมื่อมาร์เวลเทเลวิชันถูกเปลี่ยนเป็นมาร์เวลสตูดิโอส์
ละครชุด.
<section begin=TVSeriesTable />
<section begin=YA />
<section end=YA />
</table><section end=TVSeriesTable />
นักแสดงและตัวละคร.
<section begin=CastTable />
รายการตัวบ่งชี้
ส่วนนี้รวมถึงตัวละครที่ปรากฏตัวแล้วในซีรีส์ในฐานะสมาชิกของนักแสดงหลัก
<section end=CastTable />
ปฏิทินคันเซ

ปฏิทินคันเซ  เป็นปฏิทินสุริยจันทรคติที่เคยใช้ในญี่ปุ่น
ระยะเวลาการใช้งาน.
ปฏิทินนี้ถูกใช้แทนปฏิทินโฮเรียกุ ตั้งแต่วันที่ 1 มกราคม ปีคันเซที่ 10 (16 กุมภาพันธ์ 1798) และใช้มานานเป็นเวลา 46 ปีจนถึง วันที่ 29 ธันวาคม ปีเท็มโปที่ 14 (17 กุมภาพันธ์ 1844) และตั้งแต่วันที่ 1 มกราคม ปีเท็มโปที่ 15 (18 กุมภาพันธ์ 1844) ได้เปลี่ยนมาใช้ปฏิทินเท็มโป
ภาพรวม.
เนื่องจากปฏิทินโฮเรียกุเป็นระบบปฏิทินที่มีข้อบกพร่องทางรัฐบาลโชกุนจึงได้พยายามแก้ไขระบบปฏิทินโดยได้แต่งตั้งโยชิโตกิ ทากาฮาชิเป็นเท็มมงกาตะและให้ร่วมมือกับชิเงโตมิ ฮาซามะจัดทำปฏิทินใหม่ขึ้นมา และได้ทำเสร็จในปี 1797
กาเบรียล ลูนา

กาเบรียล ลูนา  เป็นนักแสดงและโปรดิวเซอร์ชาวอเมริกัน เขามีชื่อเสียงจากบทบาท ร็อบบี้ เรเยส/โกสต์ไรเดอร์ ในซีรีส์แอ็คชั่นซูเปอร์ฮีโร่ของเอบีซีเรื่อง "ชี.ล.ด์. ทีมมหากาฬอเวนเจอร์ส", โทนี บราโว ในซีรีส์ดราม่าของเอลเรย์เน็ตเวิร์กเรื่อง "มาทาดอร์", พาโค คอนทรีราส ในซีรีส์ดราม่าอาชญากรรมของเอบีซีเรื่อง "วิกเคดซิตี้", Rev-9 ในภาพยนตร์ชุด"เทอร์มิเนเตอร์" เรื่อง"" (2019) และ ทอมมี ในซีรีส์ดราม่าหลังวันสิ้นโลกของเอชบีโอเรื่อง "เดอะเลทออฟอัส" เขายังแสดงในภาพยนตร์เรื่อง "เบอร์นี" (2011), "บอลส์เอ้าท์" (2014), "ฟรีเฮลด์" (2015), "เกรวี" (2015) และ "ทรานสเปคอส" (2559)
ชีวิตส่วนตัว.
ลูนาแต่งงานกับสมารันด้า ซิซู นักแสดงหญิงชาวโรมาเนียเมื่อวันที่ 20 กุมภาพันธ์ ค.ศ. 2011 พวกเขาอาศัยอยู่ใน ลอสแอนเจลิส
รายชื่อตอนเมย์เดย์

ณ วันที่ 4 มิถุนายน ค.ศ. 2023 เมย์เดย์ออกอากาศไปแล้ว 255 ตอนใน 23 ฤดูกาล ซึ่งรวมถึงตอนพิเศษของ"ซายเอนซ์ออฟดีแซสเตอร์" 5 ตอน โดยแต่ละตอนจะตรวจสอบการชนหลายครั้งที่มีสาเหตุคล้ายคลึงกัน สำหรับผู้ออกอากาศที่ไม่ได้ใช้ชื่อเมย์เดย์ สารคดีจำนวน 3 ตอนในฤดูกาลที่ 3 จะถูกระบุว่าเป็นภาคแยกของ"แครชซีนอินเวสติเกชัน" ตรวจสอบภัยพิบัติทางทะเลหรือทางรถไฟ
รายชื่อตอน.
ฤดูกาลที่ 3 (2005).
หมายเหตุ: ฤดูกาลนี้เป็นฤดูกาลแรกที่ฉายด้วยโทรทัศน์ความละเอียดสูง (HD)
ฤดูกาลที่ 6 (2007–2008) พิเศษ.
ฤดูกาลที่ 6 ของ"เมย์เดย์"เป็นฤดูกาลแรกของ"ซายเอนซ์ออฟดีแซสเตอร์"ซึ่งประกอบด้วยสามตอน โดยจะเป็นการสรุปเหตุการณ์ที่เกิดขึ้นจากห้าฤดูกาลก่อนหน้า ยกเว้นบีโอเอซี เที่ยวบินที่ 781 ที่เป็นการเล่าใหม่ทั้งหมด
ฤดูกาลที่ 8 (2009) พิเศษ.
ฤดูกาลที่ 8 ของ"เมย์เดย์"เป็นฤดูกาลที่สองของ"ซายเอนซ์ออฟดีแซสเตอร์" ซึ่งประกอบด้วยสองตอน
เทอรอสติลบีน

เทอรอสติลบีน  (trans-3,5-dimethoxy-4-hydroxystilbene) เป็นอนุพันธ์ของสติลบีน (stilbenoid) ซึ่งมีคุณสมบัติทางเคมีเกี่ยวข้องกับเรสเวอราทรอล เทอรอสติลบีนเป็นสารในกลุ่มไฟโตอเล็กซินซึ่งทำหน้าที่ป้องกันการติดเชื้อในพืช
ในธรรมชาติ.
เทอรอสติลบีนพบได้ในอัลมอนด์ ผลไม้ในสกุล "Vaccinium" (รวมถึงบลูเบอร์รี), ใบและเถาองุ่น และแก่นไม้ของต้นประดู่อินเดีย ("Pterocarpus marsupium")
คุณลักษณะ.
เทอรอสติลบีนมีฤทธิ์ต้านอนุมูลอิสระเช่นเดียวกับเรสเวอราทรอล และได้รับการพิสูจน์ว่าเป็นพิษต่อเซลล์มะเร็งในหลอดทดลอง โดยสารประกอบนี้สามารถทำหน้าที่ป้องกันทางเคมีในมะเร็งบางชนิด รวมทั้งมะเร็งต่อมลูกหมาก เทอรอสติลบีนแตกต่างจากเรสเวอราทรอลโดยแสดงการเพิ่มขึ้นของชีวปริมาณออกฤทธิ์ (ร้อยละ 80 เมื่อเทียบกับร้อยละ 20 ในเรสเวอราทรอล) เนื่องจากมีหมู่เมทอกซีสองกลุ่มซึ่งทำให้มีสารที่ไม่ชอบน้ำ (lipophilic) และการดูดซึมทางการรับประทานเพิ่มขึ้น 
นอกจากนี้ในการทดสอบกับหนูทดลองพบว่าเทอรอสติลบีน ช่วยลดระดับน้ำตาลในเลือดได้อย่างมีนัยสำคัญ และยังพบว่ามีคุณสมบัติต้านการอักเสบ โดยเป็นตัวยับยั้งเอนไซม์ไซโคลออกซิจีเนส-1 และ -2 (cyclooxygenase; COX-1 และ COX-2)
เทอรอสติลบีนยังสามารถลดคอเลสเตอรอลชนิด LDL โดยเทียบได้กับฤทธิ์ของซิโปรไฟเบรต (ciprofibrate)
ความปลอดภัยและการควบคุม.
เทอรอสติลบีนถือเป็นสารกัดกร่อน เป็นอันตรายเมื่อเข้าตา และเป็นชีวพิษต่อสิ่งแวดล้อม โดยเฉพาะอย่างยิ่งต่อสิ่งมีชีวิตในน้ำ การทดลองซึ่งอาสาสมัครที่มีสุขภาพดีที่ได้รับเทอรอสติลบีนแบบสุ่ม อำพรางสองฝ่าย และควบคุมด้วยยาหลอก เป็นเวลา 6–8 สัปดาห์ แสดงให้เห็นว่าเทอรอสติลบีนปลอดภัยสำหรับการใช้ในมนุษย์ ในขนาดสูงถึง 250 มิลลิกรัมต่อวัน
เทอรอสติลบีนซึ่งเกี่ยวข้องทางเคมีกับเรสเวอราทรอล ได้รับสถานะสารที่ยอมรับโดยทั่วไปว่าปลอดภัย (Generally recognized as safe: GRAS) โดยองค์การอาหารและยาสหรัฐ (FDA) ในปี พ.ศ. 2550 และสารเรสเวอราทรอลสังเคราะห์ได้รับการอนุมัติให้เป็นสารประกอบที่ปลอดภัยโดยองค์กรความปลอดภัยอาหารแห่งสหภาพยุโรป (European Food Safety Authority, EFSA) ในปี พ.ศ. 2559
การวิจัย.
เทอรอสติลบีนได้รับการศึกษาในห้องปฏิบัติการ และมีการทดลองทางคลินิกในเบื้องต้น
สโรชา จันทร์กิมฮะ

สโรชา จันทร์กิมฮะ (เกิด 8 สิงหาคม พ.ศ. 2541) ชื่อเล่น ฟรีน เป็นนักแสดง นางแบบ และนักร้องชาวไทย สังกัด Idol Factory มีผลงานสร้างชื่อจากซีรีส์เรื่อง "ทฤษฎีสีชมพู"
ประวัติ.
สโรชาเกิดวันที่ 8 สิงหาคม พ.ศ. 2541 จบการศึกษาระดับมัธยมศึกษาจากโรงเรียนลาซาล ระดับปริญญาตรี สาขาวิชาการประชาสัมพันธ์และสื่อสารองค์กร วิทยาลัยนิเทศศาสตร์ เกียรตินิยมอันดับ 1 มหาวิทยาลัยรังสิต 
สโรชาเคยเข้าประกวด มิสทีนไทยแลนด์ 2016 เข้ารอบ 1 ใน 15 คน และได้รับรางวัล ตำแหน่งหุ่นสวยสุขภาพดี สโรชาฝันอยากเป็นพิธีกร เพราะได้เป็นตัวของตัวเองมากที่สุด และได้แสดงความสามารถในการพูด
สโรชาปรากฎตัวในฐานะผู้ทรงเกียรติโดยได้เป็น 1 ใน 6  "Woman In Cinema" ที่เมืองคานส์ ประเทศฝรั่งเศส ซึ่งเป็นตำแหน่งที่สำคัญต่อบทบาทของผู้หญิงในอุตสาหกรรมภาพยนตร์ ด้วยการสนับสนุนบทบาทของผู้หญิง รวมถึงเพิ่มความดังของเสียงผู้หญิงในอุตสาหกรรมนี้มากขึ้น โดยสาวฟรีน ได้เข้าร่วม Variety’s Global Conversations panel เพื่อร่วมพูดคุยเกี่ยวกับบทบาทที่ทันสมัยของเธอในเรื่อง GAP the Series ที่ได้รับความสนใจอย่างมากจากแฟนคลับ และจากงาน 77th Annual Cannes Film Festival 2024 ฟรีนติดผลโพลในลำดับที่ 6 Top Influencers Across Categories on Instagram ด้วยมูลค่า EMV (Estimated Media Value) สูงถึง 4.7 ล้านดอลล่าห์สหรัฐ
มกราคม 2025 Lefty ได้สำรวจข้อมูลพบว่า ฟรีนได้รับการจัดอันดับจากให้เป็น อันดับที่ 10 ในกลุ่มแฟชั่นอินฟลูเอนเซอร์ที่มีมูลค่าสื่อ (EMV) สูงสุดในโลกประจำปี 2024 ด้วยมูลค่ามากถึง 57.3 ล้านดอลลาร์สหรัฐหรือเกือบสองพันล้านบาท พร้อมทั้ง engagement rate สูงถึง 26% ซึ่งถือว่าสูงที่สุดในบรรดาอินฟลูเอนเซอร์ที่ติดอันดับครั้งนี้ 
สโรชาสร้างมูลค่า EMV สูงสุดให้กับแบรนด์ Valentino ดันให้แบรนด์ขึ้นเป็นอันดับ 2 (จากอันดับที่ 6 เมื่อปีที่แล้ว)ด้วยมูลค่าสูงถึง 14.56 ล้านดอลลาร์ประเทศฝรั่งเศส อีกทั้งผลค่าเฉลี่ย MIV ได้ 1.80 ล้านดอลลาร์สหรัฐ ต่อโพสต์ซึ่งสูงสุดเป็นอันดับ 1 ในงาน Paris Fashion Week 2025 ประเทศฝรั่งเศส 
สโรชาได้เข้าร่วมงาน Met Gala 2025 ซึ่งจัดที่ The Metropolitan Museum of Art ณ นครนิวยอร์ก ประเทศสหรัฐอเมริกา ในฐานะแบรนด์แอมบาสเดอร์ Valentino ซึ่งฟรีนเป็นนักแสดงหญิงไทยคนแรกที่ได้เข้าร่วมงาน Met Gala อีกด้วย
ปฏิทินเท็มโป

ปฏิทินเท็มโป (天保暦, てんぽうれき) เป็นปฏิทินสุริยจันทรคติที่เคยใช้ในญี่ปุ่น ปฏิทินสุรยจันทรคตินั้นได้ถูกนำมาใช้หลายครั้งในญี่ปุ่นโดยมีการปฏิรูปเปลี่ยนปฏิทินซ้ำ ๆ กันไปมาแต่ปฏิทินเท็มโปเป็นปฏิทินสุดท้ายที่ถูกนำมาใช้
ในปี 1873 หลังจากการเปลี่ยนปฏิทินเป็นปฏิทินเกรกอเรียน ปฏิทินเท็มโปได้กลายมาเป็นปฏิทินเก่า ตั้งแต่นั้นเป็นต้นมาที่ญี่ปุ่นเมื่อพูดว่า "ปฏิทินเก่า" (旧暦) โดยทั่วไปก็จะหมายถึงปฏิทินเท็มโปนี้
ระยะเวลาการใช้งาน.
ปฏิทินดังกล่าวได้รับการปรับปรุงจากปฏิทินคันเซในวันที่ 1 มกราคม ปีเท็มโปที่ 15 (18 กุมภาพันธ์ 1844) และใช้เป็นเวลาประมาณ 29 ปีจนถึงวันที่ 2 ธันวาคม ปีเมจิที่ 5 (31 ธันวาคม 1872)
แม้ว่าปฏิทินจะเปลี่ยนเป็นปฏิทินเกรกอเรียน (ปฏิทินสุริยคติ) แล้วในวันที่ 1 มกราคม 1873 (ปีเมจิที่ 6) แต่ปฏิทินดังกล่าวก็ยังถูกระบุไว้ในปฏิทินของรัฐบาลจนถึงปี 1909 (ปีเมจิที่ 42)
แปลงเป็นปฏิทินสุริยคติ.
ในวันที่ 9 พฤศจิกายน ปีเมจิที่ 5 (9 ธันวาคม 1872) ได้ประกาศให้มีการเปลี่ยนแปลงเป็นปฏิทินสุริยคติโดยคำสั่งของจักรพรรดิเมจิและไดโจกังฉบับที่ 337
การประกาศอย่างกะทันหันทำให้เกิดความสับสนในหมู่ประชาชนเมื่อได้รับแจ้งว่าเดือนธันวาคมซึ่งเป็นเดือนถัดจากการประกาศมีเพียงสองวันและวันรุ่งขึ้นจะเป็นวันที่ 1 มกราคม 1873 (ตามปฏิทินสุริยคติ)
เมคมายเดย์

เมคมายเดย์ (Make My Day) เป็นซีรีส์อนิเมะญี่ปุ่นในปี พ.ศ. 2566 อำนวยการผลิตโดยเน็ตฟลิกซ์ เนื้อเรื่องต้นฉบับเขียนโดยยาซูโอะ โอตางากิ กำกับโดยมาโกโตะ ฮนดะ ผลิตแอนิเมชันและออกแบบตัวละครโดยสตูดิโอ 5 Inc. ซีรีส์ฉายทางเน็ตฟลิกซ์ในวันที่ 2 กุมภาพันธ์ พ.ศ. 2566
การผลิต.
เน็ตฟลิกซ์ประกาศโครงการในฐานะส่วนหนึ่งของ Geeked Week ในเดือนมิถุนายน พ.ศ. 2564 เนื้อเรื่องเขียนโดยยาซูโอะ โอตางากิ กำกับโดยมาโกโตะ ฮนดะ ผลิตแอนิเมชันและออกแบบตัวละครโดยสตูดิโอ 5 Inc. ใน Geeked Week ปี พ.ศ. 2565 เน็ตฟลิกซ์ปล่อยภาพสกรีนช็อตของตัวละครบางส่วนพร้อมเสียงพากย์ และแบบหุ่นแคสเปอร์โดยโอตางากิและโชจิ คาวาโมริ เขียนบทโดยยูมิโกะ โยชิซาวะ และแต่งดนตรีประกอบโดยเค็นซูเกะ อูชิโอะ
การฉาย.
เดิมมีการประกาศว่า"เมกมายเดย์"จะฉายในรูปแบบภาพยนตร์อนิเมะ แต่ในเดือมกราคม พ.ศ. 2566 เน็ตฟลิกซ์ประกาศว่าจะฉายในรูปแบบซีรีส์แทน ซีรีส์ฉายในวันที่ 2 กุมภาพันธ์ พ.ศ. 2566
บัวบูชา ปุณณนันท์

บัวบูชา ปุณณนันท์ ชื่อเล่น บัว (เกิด 9 พฤศจิกายน พ.ศ. 2534) เป็นผู้ประกาศข่าวและพิธีกรชาวไทยในสังกัดช่อง 7HD เกิดที่กรุงเทพมหานครเธอเริ่มเข้าในวงการบันเทิงสู่เวทีการประกวด Ambassador ประจำปี 2011 และผลงานถ่ายแบบนิตยาสาร Magazine และผลงานพิธีกร และเป็นนักร้องนำหญิง ของวง Old Doc จากนั้นเธอเริ่มเข้าสู่ในวงการบันเทิงสู่การเป็นผู้ประกาศข่าวในสังกัด ช่อง 7HD จากโครงการค้นหาผู้ประกาศข่าวหน้าใหม่ช่อง 7HD ในรุ่นที่ 3ปัจจุบันเธอเป็นผู้ประกาศข่าวในสังกัดช่อง 7HD ผลงานรายการข่าว เช่น "ข่าวเย็นประเด็นร้อน" ช่วง "บันเทิงวาไรตี้" ร่วมกับ "นภัสกรณ์ เสรีโรจน์สิริ" เป็นต้น
ประวัติ.
บัวบูชา เกิดวันที่ 9 พฤศจิกายน พ.ศ. 2534 เกิดที่กรุงเทพมหานครเธอจบการศึกษาโรงเรียนประถมศึกษาสารสาสน์เอกตราและกำลังศึกษาโรงเรียนมัธยมตอนต้นที่ Freie Waldorfschule, Trier, Germany (เมืองเทรียร์, ประเทศเยอรมนี) ภายหลังบัวบูชาเธอสำเร็จการศึกษาที่ Bad Axe High School, Michigan, United States (รัฐมิชิแกน, ประเทศสหรัฐอเมริกา) จากนั้นเธอกลับมาศึกษาต่อที่ประเทศไทยสำเร็จการศึกษาปริญญาตรีคณะนิเทศศาสตร์ สาขา (ภาคภาษาอังกฤษ) ภาควิชา บริหารสื่อ (Communication Management) จุฬาลงกรณ์มหาวิทยาลัย (เกียรตินิยมอันดับ 1) 
เริ่มเข้าสู่วงการบันเทิง.
บัวบูชา เธอเริ่มเข้าในวงการบันเทิงสู่เวทีการประกวด Ambassador ประจำปี 2011และผลงานถ่ายแบบนิตยาสาร Magazine และผลงานพิธีกรและเป็นนักร้องนำหญิง ของวง Old Doc จากนั้นเธอเริ่มเข้าสู่ในวงการบันเทิงสู่การเป็นผู้ประกาศข่าวในสังกัด ช่อง 7HD จากโครงการค้นหาผู้ประกาศข่าวหน้าใหม่ช่อง 7HD ในรุ่นที่ 3 ปัจจุบันเธอเป็นผู้ประกาศข่าวในสังกัดช่อง 7HD ผลงานรายการข่าว เช่น "ห้องข่าวภาคเที่ยง" และคอลลัมน์ บัวบูชา พาเที่ยว เป็นต้น
สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง

สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง หรือ สำนักงาน ป.ย.ป.  เป็นหน่วยงานระดับกรมที่ปฏิบัติงานรายงานตรงต่อนายกรัฐมนตรีที่จัดตั้งขึ้นตามคำสั่งหัวหน้าคณะรักษาความสงบแห่งชาติที่ 19/2561 เรื่อง กลไกในการขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดอง เมื่อวันที่ 26 พฤศจิกายน พ.ศ. 2561 เพื่อกำกับดูแลและขับเคลื่อนการดำเนินงานตามยุทธศาสตร์ชาติและแผนการปฏิรูปประเทศตามรัฐธรรมนูญแห่งราชอาณาจักรไทย พุทธศักราช 2560 มาตรา 65 โดยถูกกำหนดให้มีการพิจารณาความจำเป็นและเหมาะสมเกี่ยวกับบทบาท อำนาจและหน้าที่เมื่อครบกำหนด 5 ปี นับตั้งแต่วันที่ออกคำสั่ง โดยในปัจจุบันยังทำหน้าที่เป็นฝ่ายธุรการให้แก่คณะกรรมการยุทธศาสตร์ซอฟต์พาวเวอร์แห่งชาติ
บทบาทและภารกิจของสำนักงาน ป.ย.ป..
คำสั่งหัวหน้าคณะรักษาความสงบแห่งชาติที่ 19/2561 กำหนดให้สำนักงาน ป.ย.ป. มีอำนาจหน้าที่ดังนี้
สำนักงาน ป.ย.ป. ยังมีบทบาทหลักในการติดตามผลการดำเนินงานของแต่ละกระทรวงต่าง ๆ ให้เกิดการทำงานอย่างประสานสอดคล้องเป็นเอกภาพภายใต้ยุทธศาสตร์ชาติ 6 ด้าน และแผนพัฒนาเศรษฐกิจและสังคมแห่งชาติ ฉบับที่ 13
การดำเนินงาน.
รัฐมนตรีหารือกับ ป.ย.ป. ก่อนที่จะเสนอร่างพระราชบัญญัติฉบับใหม่อย่างเป็นทางการต่อคณะรัฐมนตรี ในปี พ.ศ. 2566 สมศักดิ์ เทพสุทิน รองนายกรัฐมนตรีในขณะนั้น ได้เสนอให้การพนันออนไลน์ถูกกฎหมายเพื่อเพิ่มรายได้ของรัฐบาล
ในเดือนเมษายน พ.ศ. 2567 คณะทำงานร่างพระราชบัญญัติอากาศสะอาดของ ป.ย.ป. มีหน้าที่รวมร่างพระราชบัญญัติอากาศสะอาดทั้ง 7 ฉบับให้ไปในทางเดียวกัน ในเดือนมกราคม พ.ศ. 2568 คณะทำงานประกาศว่าร่างพระราชบัญญัติฉบับนี้จะผ่านในเดือนเมษายน พ.ศ. 2568
ในเดือนพฤษภาคม พ.ศ. 2567 ป.ย.ป. ได้เสนอแก้ไขกฎหมาย รวมถึงกฎหมายล้มละลาย เพื่อปรับข้อกำหนดคุณสมบัติสำหรับตำแหน่งในรัฐบาลให้คล่องตัวขึ้น
ทเวนตีเฟิสต์เซนจูรีเบรกดาวน์

ทเวนตีเฟิสต์เซนจูรีเบรกดาวน์  เป็นสตูดิโออัลบั้มลำดับที่แปดของวงดนตรีร็อกอเมริกัน กรีนเดย์ ออกจำหน่ายเมื่อวันที่ 15 พฤษภาคม 2009 ผ่านสังกัดรีไพรส์ กรีนเดย์เริ่มทำงานอัลบั้มในเดือนมกราคม 2006 และประมาณ 45 เพลงนั้น เขียนโดยนักร้องนำ/มือกีตาร์ บิลลี โจ อาร์มสตรอง แล้วเสร็จในเดือนตุลาคม 2007 แต่สมาชิกวงไม่ได้เข้าสตูดิโอเพื่อทำงานใด ๆ จนถึงเดือนมกราคม 2008
"ทเวนตีเฟิสต์เซนจูรีเบรกดาวน์" เป็นแนวร็อกโอเปรา เหมือนกับอัลบั้มก่อนหน้าอย่าง "อเมริกันอีเดียต" (2004) อัลบั้มได้รับเสียงวิจารณ์เชิงบวกและประสบความสำเร็จ สามารถขึ้นอันดับหนึ่งในชาร์ตอัลบั้มได้หลายประเทศ ซึ่งรวมถึง "บิลบอร์ด" 200, ยูโรเปียนท็อป 100 อัลบั้ม และชาร์ตอัลบั้มแห่งสหราชอาณาจักร และยังได้รับรางวัลแกรมมี สาขาอัลบั้มร็อกยอดเยี่ยม ในงานประกาศรางวัลแกรมมีครั้งที่ 52 ณ เดือนธันวาคม 2010 อัลบั้มขายได้ 1,005,000 ชุดในสหรัฐ และมากกว่า 4 ล้านชุดทั่วโลก
มายุ ซางาระ

มายุ ซางาระ (相良 茉優, さがら まゆ, 17 เมษายน 1995 -) เป็น นักพากย์หญิงชาวญี่ปุ่น เกิดในจังหวัดเกียวโต สังกัดอยู่ Digital Double เป็นสมาชิกของวง Prima Porta
ยูริเอะ โคซากาอิ

ยูริเอะ โคซากาอิ (; โรมาจิ: "Kozakai Yurie"; 6 กรกฎาคม ค.ศ. 1995 เป็นนักพากย์ ชาวญี่ปุ่น เกิดที่เมืองฮิงาชิอูระ อำเภอชิตะ จังหวัดไอจิ สังกัดโครโคไดล์ เป็นสมาชิกของวงนักพากย์กิลดร็อปส์